Жоба

**ҚАЗАҚСТАН РЕСПУБЛИКАСЫНЫҢ ЗАҢЫ**

**«Қазақстан Республикасының кейбiр заңнамалық актiлерiне   
сот төрелігін жүзеге асыруды одан әрі оңайлату, төрешілдік рәсімдерді азайту мәселелері бойынша өзгерістер мен толықтырулар  
 енгізу туралы»**

1-бап. Қазақстан Республикасының мына заңнамалық актілеріне өзгерістер мен толықтырулар енгізілсін:

1. 1999 жылғы 13 шілдедегі Қазақстан Республикасының Азаматтық іс жүргізу  кодексіне (Қазақстан Республикасы Парламентінің Жаршысы,   
1999 ж., № 18, 644-құжат; 2000 ж., № 3-4,  66-құжат; № 10, 244-құжат;   
2001 ж., № 8, 52-құжат; № 15-16, 239-құжат; № 21-22, 281-құжат; № 24,   
338-құжат; 2002 ж., № 17, 155-құжат; 2003 ж., № 10, 49-құжат; № 14,   
109-құжат; № 15, 138-құжат; 2004 ж., № 5, 25-құжат; №17, 97-құжат; № 23, 140-құжат; № 24, 153-құжат; 2005 ж., №№5, 5-құжат; №13, 53-құжат; № 24, 123-құжат; 2006 ж., № 2 *,*19-құжат; №№10, 52-құжат; № 11, 55-құжат; № 12, 72-құжат; № 13, 86-құжат; 2007 ж., № 3, 20-құжат; №4, 28-құжат; № 9,   
67-құжат; № 10, 69-құжат; № 13, 99-құжат; 2008 ж,, № 13-14, 56-құжат;   
№ 15-16, 62-құжат; 2009 ж., № 15-16,74-құжат; № 17, 81-құжат; № 24, 127, 130-құжат; 2010 ж, № 1-2, 4-құжат; № 3-4, 12-құжат; № 7, 28, 32-құжат;   
№ 17-18, 111-құжат; № 22, 130-құжат; № 24, 151-құжат; 2011 ж, № 1,   
9-құжат; № 2, 28-құжат; № 5, 43-құжат; № 6, 50-құжат; № 14, 117-құжат;   
№ 16, 128, 129-құжат; № 23, 179-құжат; 2012 ж., № 2, 14-құжат; № 6, 43,   
44-құжаттар; № 8, 64-құжат; № 13, 91-құжат; № 14, 93-құжат):

1) 6-баптың үшінші бөлігі мынадай редакцияда жазылсын:

«3. Соттың істерді қарау барысында заңды бұзуына жол берілмейді және ол заңсыз сот актілерінің күшінің бұзылуына әкеліп соғады.»;

2) 14-баптың екінші және бесінші бөліктері мынадай редакцияда жазылсын:

«2. Сот ісін жүргізу тілі сотқа талап арыз (арыз) берілген тілге қарай сот ұйғарымымен белгіленеді. Белгілі бір азаматтық іс бойынша іс жүргізу бастапқы белгіленген сот ісін жүргізу тілінде жүзеге асырылады.

Бірінші сатыдағы сотта істі қарау барысында талапкердің өкілі талап арыз (арыз) берген тілді талапкердің меңгермегені анықталса, сот талапкердің жазбаша өтініші бойынша сот іс жүргізуінің тілін өзгерту туралы ұйғарым шығарады.»;

«5. Сот іс жүргізуінің тілін білмейтін тұлға істен сот құжаттарын беруді өтініп сұраса, жазбаша арызының негізінде іске қатысушы адамдарға олардың ана тіліне немесе олар білетін басқа тілге аударылып беріледі.»;

3) 15-баптың екінші бөлігі мынадай редакцияда жазылсын:

«2. Тараптар азаматтық сот ісін жүргізу барысында өз айқындамасын таңдап алады, оны қорғау әдісі мен амалдарын дербес және соттан, басқа іске қатысушы тұлғалардан тәуелсіз түрде таңдап алады. Сот істің нақты мән-жайын анықтау мақсатында өз бастамасымен айғақтар жинаудан босатылған, алайда тараптың дәлелді өтініші бойынша оған осы Кодексте көзделген тәртіппен қажетті материалдарды алуға жәрдемдеседі.»;

4) 16-бап алып тасталсын;

5) 20-бап мынадай редакцияда жазылсын:

«20-бап. Сотта істі қарау барысында қауіпсіздікті қамтамасыз ету

Сотта істі қарау соттың қалыпты жұмысын және сот отырысының залында қатысушы азаматтардың қауіпсіздігін қамтамасыз ететін жағдайда жүргізіледі. Сот жасауылдары қауіпсіздікті қамтамасыз ету мақсатында азаматтардың жеке басын куәландыратын құжаттарды, жеке өздерін және олар сот отырысының залына алып келген заттарды тексере алады.»;

6) 21-баптың екінші бөлігі мынадай редакцияда жазылсын:

«2. Заңды күшіне енген сот шешімдері, ұйғарымдары, қаулыларымен бұйрықтары, сондай-ақ соттар мен судьялардың заңды өкімдері, талаптары, тапсырмалары, шақырулары мен басқа да жолданыстары барлық мемлекеттік органдар, жергілікті өзін-өзі басқару органдары, лауазымды адамдар, басқа да заңды және жеке тұлғалар үшін бірдей міндетті және Қазақстан Республикасының бүкіл аумағында мүлтіксіз [орындалуы](http://adilet.zan.kz/kaz/docs/P03000012S_#z0) тиіс.»;

7) 22-баптың екінші бөлігі мынадай редакцияда жазылсын:

«2. Іске қатысушы адамдардың осы Кодексте белгіленген тәртіппен сот актісін жоғары тұрған сотқа қайта қаратуға құқығы бар.»;

8) 25-бап мынадай редакцияда жазылсын:

«25-бап. Дауларды төреліктің және аралық соттың шешуіне немесе медиация тәртібінде шешуге беру

Сотқа бағынысты мүліктік дау, оған [заң актілерінде](http://adilet.zan.kz/kaz/docs/Z040000022_#z32)тыйым салынбаған кезде және осы Кодекстің 170-бабының 4) тармақшасына және 192-бабына сәйкес, тараптардың келісімі бойынша медиация тәртібімен шешілуі немесе төреліктің және аралық соттың қарауына берілуі мүмкін.»;

9) 30-бапта:

бірінші және 1-3-бөліктер мынадай редакцияда жазылсын:

«1. Мамандандырылған ауданаралық экономикалық соттар тараптары заңды тұлға құрмай кәсiпкерлiк қызметтi жүзеге асыратын азаматтар, заңды тұлғалар болып табылатын [мүлiктiк](http://adilet.zan.kz/kaz/docs/P03000002S_#z11) және мүлiктiк емес даулар жөнiндегi, сондай-ақ корпоративтік даулар жөніндегі азаматтық iстердi қарайды.

Аталған азаматтық істер бойынша талап талапкер дауды сотқа дейінгі реттеу тәртібін сақтағаннан кейін ғана беріле алады.»;

«1-3. Кәмелетке толмағандардың істері жөніндегі мамандандырылған ауданаралық соттар баланың тұрғылықты жерін және баламен араласу тәртібін анықтау туралы даулар; ата-ана құқықтарынан айыру (шектеу) және оларды қалпына келтіру туралы; бала асырап алу туралы; баланы асырап алудың күшін жою туралы; кәмелетке толмағандарды арнаулы білім беру ұйымдарына немесе ерекше режимде ұстайтын ұйымдарға жіберу туралы; Қазақстан Республикасының неке-отбасы [заңнамасына](http://adilet.zan.kz/kaz/docs/K1100000518#z4) сәйкес кәмелетке толмағандарға қорғаншылық пен қамқоршылықтан (патронаттан) туындайтын даулар жөніндегі азаматтық істерді қарайды.»;

10) 32-баптың сегізінші бөлігі мынадай редакцияда жазылсын:

«8. Қылмыстық жауапқа заңсыз тартудан, ешқайда кетпеу туралы қол қойдыру, үйде қамауда ұстау немесе қамау түріндегі бұлтартпау шараларын заңсыз қолданудан не әкімшілік қамау түрінде әкімшілік жазаны заңсыз қолданудан бұзылған мүліктік және мүліктік емес құқықтарын қалпына келтіру туралы талаптар талап қоюшының тұратын жері бойынша қойылуы мүмкін.»;

мынадай мазмұндағы 10-1-бөлікпен толықтырылсын:

«10-1. Баланың тұрғылықты жері мен баламен қарым-қатынас жасау тәртібін айқындау туралы; ата-ана құқықтарынан айыру (шектеу) және қалпына келтіру туралы; бала асырап алу туралы; баланы асырап алудың күшін жою туралы; кәмелетке толмағандарды арнайы білім беру ұйымына немесе ерекше ұстау режиміндегі ұйымға жіберу туралы; кәмелетке толмағандармен қорғаншылық пен қамқоршылықтан (патронаттан) туындайтын даулар бойынша талап арыздар Қазақстан Республикасының неке-отбасылық заңнамасына сәйкес егер тиісті әкімшілік-аумақтық бірліктің аумағында кәмелетке толмағандардың істері жөніндегі мамандандырылған сот құрылмаса, талапкердің тұратын жері бойынша аудандық (қалалық) және оларға теңестірілген соттарға ұсынылуы мүмкін.»;

11) 35-баптың бірінші бөлігі мынадай редакцияда жазылсын:

«1. Әр жерде тұратын немесе орналасқан бірнеше жауапкерге талап талап қоюшының таңдауымен жауапкердің біреуі тұратын немесе орналасқан жер бойынша қойылады.»;

12) 36-бапта:

екінші бөліктің 4) тармақшасы алып тасталсын;

үшінші бөлік мынадай редакцияда жазылсын:

«3. Істің сол соттың соттауына жатпайтыны туралы тараптардың арыздарын сол сот шешеді. Істі басқа сотқа беру туралы мәселе бойынша ұйғарым шығарылады. Осы баптың екінші бөлігінің 2) және 4) тармақшаларында көзделген жағдайларда істі беру жоғары тұрған сот судьясының ұйғарымымен жүзеге асырылады. Тараптың (тараптардың) іс сол соттың соттауына жатпайтыны туралы арызын қанағаттандырмай қалдыру туралы сот ұйғарымына апелляциялық сатыдағы сотқа шағымдануға болады, оның шешімі түпкілікті болып табылады және шағымдануға, наразылық келтіруге жатпайды. Істі бір соттан басқасына беру - бұл ұйғарымға шағымдану мерзімі өткеннен кейін, ал шағым берген жағдайда шағымды қанағаттандырмай қалдыру туралы ұйғарым шығарылғаннан кейін жүргізіледі.»;

мынадай мазмұндағы 3-1-бөлікпен толықтырылсын:

«3-1. Осы баптың екінші бөлігінің 2) тармақшасында көзделген жағдайларда істердің аудандық және оған теңестірілген сотта қаралуын апелляциялық сатыдағы сот айқындайды.»;

төртінші бөлік мынадай редакцияда жазылсын:

«4. Істің соттылығы туралы соттардың арасындағы дауларды апелляциялық сатыдағы сот шешеді, оның шешімі түпкілікті болып табылады және шағымдануға, наразылық келтіруге жатпайды.»;

13) 37-баптың екінші және үшінші бөліктері мынадай редакцияда жазылсын:

«2. «Қазақстан Республикасындағы сайлау туралы» Қазақстан Республикасы Конституциялық заңы [59-бабының](http://adilet.zan.kz/kaz/docs/Z950002464_#z70) 8-тармағында және   
[66-бабының](http://adilet.zan.kz/kaz/docs/K990000411_#z78) 3-тармағында, сондай-ақ «Республикалық референдум туралы» Қазақстан Республикасы Конституциялық заңының [13-бабы](http://adilet.zan.kz/kaz/docs/Z950002592_#z14) 5-тармағында көзделген азаматтық істерді Қазақстан Республикасының Жоғарғы Сотының судьясы жеке-дара қарайды.

3. Iстердi кассациялық сатысындағы сотта қарағанда саны тақ (кем дегенде үш) судья кіруге тиіс, тиісінше облыстық және оған теңестірілген соттың төрағасының немесе облыстық және оған теңестірілген соттың төрағасының тапсырмасы бойынша кассациялық соттың судьясының төрағалық етуімен соттың алқалы құрамы жүзеге асырады.

Iстердi Қазақстан Республикасы Жоғарғы Сотының азаматтық және әкімшілік істер бойынша қадағалау сатысындағы сотта қарауды аталған алқаның төрағасының немесе оның тапсырмасы бойынша Жоғарғы Сот судьясының төрағалық етуімен саны тақ (кем дегенде бес) осы алқаның судьялары кіруге тиіс соттың алқалы құрамы жүзеге асырады.»;

14) 41-баптың бірінші бөлігі мынадай редакцияда жазылсын:

«1. Осы Кодекстің 40-бабының бірінші бөлігінің 2) және 3) тармақшаларында және екінші бөлігінде аталған қарсылық білдіру үшін негіздер прокурорға, сарапшыға, маманға, аудармашыға, сот отырысының хатшысына да қолданылады.»;

15) 47-баптың бірінші бөлігі мынадай редакцияда жазылсын:

«1. Іске қатысушы тұлғалардың іс материалдарымен танысуға, олардан үзінділер жазып алуға және көшірмелер түсіруге; қарсылықтарын мәлімдеуге; дәлелдеме табыс етуге және оларды зерттеуге қатысуға; іске қатысушы басқа адамдарға, куәлерге, сарапшылар мен мамандарға сұрақтар қоюға; өтініш жасауға, соның ішінде қосымша дәлелдеме талап ету туралы өтініш жасауға; сотқа ауызша және жазбаша түсініктемелер беруге; сот процесі барысында туындайтын барлық мәселелер бойынша өз дәлелдерін келтіруге; іске қатысушы басқа тұлғалардың өтініштері мен дәлелдеріне қарсылық білдіруге; талаптың негізі мен пәнін өзгертуге, талапты мойындауға, қойылған талаптың көлемін ұлғайтуға немесе талаптан бас тартуға, істі бітімгершілік келісіммен немесе дауды медиация тәртібінде реттеу туралы келісіммен аяқтауға; сот жарыссөздеріне қатысуға; сот отырысының хаттамасымен танысуға және оған жазбаша ескертпелер беруге; осы Кодексте белгіленген тәртіппен сот актілеріне шағымдануға; азаматтық сот ісін жүргізу туралы заңдарда берілген басқа да іс жүргізу құқықтарын пайдалануға құқығы бар. Олар өздеріне берілген барлық іс жүргізу құқықтарын адал пайдалануға тиіс.»;

16) 49-бапта:

бірінші бөлік мынадай редакцияда жазылсын:

«1. Талап қоюшы талаптың негіздемесін немесе нысанасын өзгертуге, талап қою талабының мөлшерін ұлғайтуға не азайтуға немесе талап қоюдан бас тартуға құқылы. Талап қоюдың негіздемесі мен нысанасын өзгерту, талап қою талабының мөлшерін ұлғайту немесе азайту, істі мәні бойынша қарау аяқталғанға дейін жазбаша өтініш беру жолымен жүргізіледі.

Жауапкер талап қоюды тануға құқылы, бұл жөнінде одан қолхат алынады. Тараптар істі бітімгершілік келісіммен немесе дауды медиация тәртібімен реттеу туралы келісіммен аяқтай алады, оларға тараптар қол қояды және сот бекітеді.»;

мынадай мазмұндағы 1-1-бөілкпен толықтырылсын:

«1-1. Сот талаптың негізі мен пәнін өзгертуді, қойылған талап көлемін ұлғайтуды немесе азайтуды қабылдағаны туралы ұйғарым шығарады, оған шағым мен наразылық келтірілмейді.»;

17) 57-баптың бірінші бөлігі мынадай редакцияда жазылсын:

«1. Заңмен көзделген жағдайларда мемлекеттік органдар мен жергілікті өзін-өзі басқару органдары өздеріне жүктелген міндеттерді жүзеге асыру және азаматтардың құқықтарын, бостандықтарын және заңмен қорғалатын мүдделерін, қоғамдық және мемлекеттік мүдделерді қорғау мақсатында іс бойынша қорытынды беру үшін бірінші сатыдағы сот істі мәні бойынша қарауды аяқтағанға дейін өз бастамашылығы бойынша, іске қатысушы тұлғалардың бастамашылығы бойынша, сондай-ақ соттың бастамашылығы бойынша процеске қатыса алады.»;

18) 59-баптың 7) тармақшасы мынадай редакцияда жазылсын:

«іске қатысушылардың өтінуімен сот рұқсат еткен жоғары заңгерлік білімі бар [басқа да](http://adilet.zan.kz/kaz/docs/P03000002S_#z8) адамдар тапсырма бойынша сотта өкіл бола алады.»;

19) 60-баптың бірінші бөлігі мынадай редакцияда жазылсын:

«1. Судьялар, тергеушілер, прокурорлар мен Праламенттің немесе өкілді органдардың депутаттары, олардың процеске тиісті ұйымдардың өкілі немесе заңды өкілдер ретінде қатысу жағдайынан басқа жағдайда сотта өкіл бола алмайды.»;

20) 62-баптың үшінші және бесінші бөлігі мынадай редакцияда жазылсын:

«3. Адвокаттың нақты істі жүргізуге арналған өкілеттігі заң консультациясы немесе адвокаттар алқасының адвокаттық кеңсесі берген сенімхатпен және ордермен, ал ол өз қызметін жеке жүзеге асырған жағдайда – адвокаттар алқасының төралқасымен куәландырылады.

Осы Кодекстің 61-бабында аталаған іс жүргізушілік іс-әрекеттердің әрқайсысын жасауға адвокаттың өкілеттігі нотариалды куәландырылған сенімхатпен немесе нотариалды куәландырылғанға теңестірілген сенімхатпен айқындалуы тиіс.»;

«5. Осы Кодекстің 59-бабының 6) және 7) тармақшаларында аталған өкілдің өкілеттігі сенімхатта немесе сот отырысының хаттамасына кіргізілген сенім білдірушінің сотта берген ауызша түрдегі өтінішінде, сондай-ақ өкілдің жоғары білім бар туралы дипломның берілуі көрініс табуы мүмкін.

21) 63-баптың бірінші бөлігі мынадай редакцияда жазылсын:

«1. Әрекетке қабілетсіз азаматтар мен әрекет қабілетіне толық ие емес немесе сот тәртібінде әрекетке қабілеті шектеулі деп танылған адамдардың құқықтарын, бостандықтарын сотта өздерінің мәртебесін куәландыратын құжаттарды сотқа көрсететін ата-аналары, асырап алушылары, қамқоршылары, қорғаншылары, патронат тәрбиелеушілері немесе оларды алмастыратын басқа да адамдар қорғайды.»;

22) 65-бап мынадай редакцияда жазылсын:

«65-бап. Дәлелдеу міндеті

1. Әр тарап өзінің талаптарының және қарсылықтарының негізі ретінде сілтеме жасайтын мән-жайларды дәлелдеуі тиіс.

2. Тарап талаптың немесе оған қарсылықтың негізі ретінде сілтеме жасайтын әрбір дәлелдеменің мазмұны осы дәлелдеме зерттелетін сот талқылауының барысында ашылуы тиіс.

Адам сот талқылауының барысында ашылған дәлелдемелерге ғана сілтеме жасауға құқылы.»;

23) 66-баптың бірінші, үшінші және төртінші бөліктері мынадай редакцияда жазылсын:

«1. Дәлелдемелерді тараптар мен іске қатысушы басқа да тұлғалар бірінші сатыдағы сотқа береді және сот талқылауында зерттеледі.»;

«3. Бірінші сатыдағы сот тараптарға және іске қатысушы басқа да тұлғаларға істі дұрыс шешу үшін қажетті қосымша дәлелдемелер табыс етуді ұсынуға құқылы.

Тарапта бар дәлелдемелерді бірінші сатыдағы сотта табыс етпеу бұл дәлелдемелерді апелляциялық, кассациялық, қадағалау сатысындағы сотқа беру мүмкіндігін шектейді.»;

«4. Тараптар мен іске қатысушы басқа да тұлғалар үшін дәлелдемелерді ұсыну қиындық келтірген жағдайда, бірінші сатыдағы сот олардың өтініші бойынша дәлелдемелерді сұратып алдыруға жәрдемдеседі.

Бірінші сатыдағы сотта қанағатсыз қалдырылған тарапқа қажетті дәлелдемелерді сұратып алуға жәрдемдесу туралы өтініш апелляциялық сатыдағы сотқа апелляциялық шағымда немесе сот отырысында қойылуы мүмкін.»;

24) 71-бап мынадай редакциядағы 3-1-бөлікпен толықтырылсын:

«3-1. Әкімшілік құқық бұзушылық туралы іс бойынша заңды күшіне енген сот қаулысында айқындалған әкімшілік құқық бұзушылық жасаған тұлғаның кінәсі, жасалған құқық бұзушылықтың азаматтық-құқықтық салдары туралы істерді қарағанда осы тұлғаның кінәсін дәлелдемейді.»;

25) 77-баптың екінші бөлігі мынадай редакцияда жазылсын:

«2. Сот үшін ешбір дәлелдеменің алдын ала анықталған күші жоқ.»;

26) 91-2-бапта:

атауы мынадай редакцияа жазылсын:

« 91-2-бап. Маманның немесе сарапшының тірі адамнан үлгілерді алуы

1. Судья өзiнен үлгілер алынуға тиiс адамды, сондай-ақ тиiстi тапсырмасы бар ұйғарымды тиісті маманға жiбередi. Ұйғарымда осы iс жүргiзу әрекетiне барлық қатысушылардың құқықтары мен мiндеттерi көрсетiлуi тиiс.

2. Тиісті маман судьяның тапсырмасы бойынша қажеттi әрекеттердi жүргiзедi және срапатамалық зерттемеге қажетті үлгілердi алады. Yлгiлер оралады және мөр басылады, одан кейiн дәрiгер немесе басқа маман жасаған ресми құжатпен бiрге судьяға жiберiледi.»;

төртінші бөлік: алып тасталсын»;

27) 105-1-баппен толықтырылсын:

«105-1-бап. Мемлекеттік баж төлеуді кейінге қалдыру

Сот тұтынушылардың құқықтарын қорғау туралы жеке тұлға берген талаптар бойынша сот тиісті шешім қабылдағанға дейін мемлекеттік баж төлеу мерзімін кейінге қалдырады.»;

28) 107-бапта:

9) тармақша алып тасталсын;

29) 110-баптың бірінші бөлігі мынадай редакцияда жазылсын:

«1. Пайдасына шешім шығарылған тарапқа басқа тараптан іс бойынша жұмсалған барлық шығындарды сот алып береді.

Егер талап қою ішінара қанағаттандырылса, онда шығындар талап қоюшыға қойылған талаптардың сот қанағаттандырған мөлшеріне бара-бар, ал жауапкерге - талап қою талаптарының талап қоюшыға бас тартылған бөлігіне бара-бар беріледі.»;

30) 111-баптың екінші бөлігі мынадай редакцияда жазылсын:

«2. Егер адвокат заң көмегін тарапқа республикалық бюджет қаражаты есебінен көрсетсе, сот істі қарау нәтижесіне қарай адвокаттың көмегіне ақы төлеу жөніндегі шығындарды тиісті тараптан республикалық бюджет пайдасына өндіріп береді.»;

31) 113-баптың екінші бөлігі мынадай редакцияда жазылсын:

«2. Егер тараптар бітімгершілік келісімін жасау кезінде немесе дауды (жанжалды) медиация тәртібімен реттеу туралы келісімді жасау кезінде сот шығындары мен өкілдің көмегіне ақы төлеу жөніндегі шығындарды бөлу тәртібін көздемесе, сот тараптардың көтерген сот шығындарын араларында тең бөліп береді.»;

32) 114-бапта:

бірінші бөліктің 1) және 3) тармақшалар мынадай редакцияда жазылсын:

«1) асыраушының өлімімен, мертігуімен немесе өзге де жұмыспен байланысты бүлінген денсаулықтан келтірілген зиянның орнын толтыру туралы дауларды қарау кезінде;

3) ақталғандарға зиянды өтеу туралы дауларды қарағанда.»;

екінші, үшінші, төртінші, бесінші және алтыншы бөліктер мынадай редакцияда жазылсын:

«2. Адвокат көрсеткен заң көмегіне ақы төлеу және өкілдік етуге байланысты шығыстарды өтеу Қазақстан Республикасының заңнамасында белгіленген тәртіппен және мөлшерде жүзеге асырылады.

3. Азаматтың осы баптың бірінші бөлігінің 2) және 3) тармақшасында көрсетілген заң көмегіне ақы төлеуден босату туралы өтінішіне заң көмегінің республикалық бюджет есебінен төлену құқығын растайтын құжаттар мен басқа да дәлелдемелер қоса тіркелуге тиіс.

4. Азаматты заң көмегіне ақы төлеуден босату туралы не өтінішті қанағаттандырудан бас тарту туралы сот дәлелденген ұйғарым шығарады.

5. Азаматты заң көмегіне ақы төлеуден босату туралы соттың ұйғарымы сот белгілеген мерзімде адвокаттың сотқа қатысуын қамтамасыз етуге міндетті адвокаттардың кәсіби ұйымына дереу жіберіледі.

6. Тарапты заң көмегіне ақы төлеуден босату туралы соттың ұйғарымына шағым, наразылық келтірілмейді.»;

33) 117-бап алып тасталсын;

34) 119-баптың бірінші бөлігі мынадай редакцияда жазылсын:

«1. Еріксіз келтіру – бұл жауапкерді, сарапшыны, маманды және аудармашыны олар сотқа келуден дәлелді себептерсіз жалтарғаны үшін сотқа мәжбүрлеп әкелу.»;

35) 122-баптың бірінші бөлігі мынадай редакцияда жазылсын:

«1. Судьяға құрметтемеушілік көрсеткені үшін сот іс жүргізу барысында Қазақстан Республикасының әкімшілік құқық бұзушылық туралы кодексінің 513-бабында көзделген әкімшілік өндіріп алу жазасын салу туралы қаулы шығаруға құқылы.

Заңға қарсы жасалған іс-әрекет (әрекетсіздік) үшін бір ғана мәжбүрлеу шарасы және (немесе) бір ғана жауаптылық түрі қолданылады.»;

36) 128-баптың екінші және үшінші бөліктері мынадай редакцияда жазылсын:

«2. Егер заңмен белгіленген мерзімдерді өткізіп алу себептерін сот дәлелді деп таныса, сот оларды қалпына келтіруі мүмкін.»;

«3. Өткізіліп алынған мерзімді қалпына келтіру туралы өтініш іс жүргізу әрекеттерін жасауға тиісті болатын сотқа беріледі. Сот бұл өтінішті іске қатысушы адамдарды мәлімдемей және шақырмай қарайды.»;

37) 129-бап мынадай мазмұндағы бесінші бөлікпен толықтырылсын:

«5. Егер тарап, хабарландырудың оған жеткізілмегенін, немесе кейіннен жеткізілгенін дәлелдемесе, сондай-ақ хабарлама немесе шақыруларды бекітуді қамтамасыз ететін басқа да байланыс құралдарды қолдану арқылы, оның тапсырылуы туралы хабарландыруы бар, тапсырыс хатпен бағытталған хабарлама, дәл сондай электрондық мекенжайы немесе ұялы байланыстың абоненттік нөмірі арқылы (СМС) хабарландырудың жеткізілуі туралы есептеме алумен дәлелденетін,тараптың белгіленген мекенжайы бойынша тұратын, отбасы мүшесінің кәмелетке толған біреуімен қабыл алынған тараптарды хабарландыру, тиісті болып табылады*.*»;

38) 130-баптың екінші бөлігі мынадай редакцияда жазылсын:

«2. Шақыру қағазымен бірге судья жауапкерге талап арыздың көшірмесін жібереді. Талап қоюшыға жіберетін шақыру қағазымен бірге судья талап арызының көшірмесін жібереді.»;

39) 140-бапта:

2) және 11) тармақшалар мынадай редакцияда жазылсын:

«2) егер ақшаны өндіріп алу жөніндегі талап келісім-шарттан туындайтын орындау мерзімі келген міндетті орындамауда негізделсе, және міндеттерді орындамауды борышкер жазбаша түрде мойындаса;»;

«11) егер кондоминиум объектісінің ортақ мүлкін күтіп-ұстауға арналған міндетті шығыстарға қатысудан жалтарған үй-жайлардың (пәтерлердің) меншік иелерінен берешекті өндіріп алу туралы талап мәлімделген болса, шығарылады, сондай –ақ жариялы келісім-шарттың негізінде қызметті пайдалану үшін борышты өндіріп алу туралы коммуналдық талаптары, нақты электр немесе жылу қуатын салқын және ыстық су, тұрмыстық қатты қалдықтарды қолдану.»;

мынадай мазмұндағы 12), 13), 14) және 15) тармақшалармен толықтырылсын:

«12) егер берілген сомалардың индексациясы туралы талап өтініші берілсе;

13) егер жеке тұлғалардан кедендік төлемдер, салық және айыпақыны өндіріп алу талап өтініші берілсе;

14) егер әскери қызметін өтеу туралы келісімшартымен көзделген біржолғы ақшалай сыйақы талап өтініші берілсе, егер келісімшартшының бастамасы бойынша келісімшарт мерзімнен бұрын дәлелсіз себептермен бұзылса;

15) егер келісімшарт бойынша көзделген мерзімі өткенше өз қалауымен қызметін тоқтату, оқу орындарының курсанттарын оқытуға жұмсалған сомаларын өндіріп алуға өтініш берілген болса.»;

40) 143-баптың екінші және үшінші бөліктері мынадай редакцияда жазылсын:

«2. Судья сотқа арыз түскен күннен бастап үш күн мерзім ішінде өтінішті қабылдаудан бас тарту немесе арызды қайтару туралы ұйғарым шығарады.

3. Арызды қабылдаудан бас тарту туралы ұйғарым арыз берушінің талап қою бойынша іс жүргізу тәртібімен осы талап бойынша талап арызды ұсыну мүмкіндігіне кедергі келтірмейді.

Сот бұйрығын беру туралы арызды қайтару жөніндегі ұйғарым қайтару үшін негіз болған кемшіліктерді жойғаннан кейін оны қайтадан беруге кедергі болмайды.

Сот бұйрығын беру туралы арызды қабылдаудан бас тарту туралы немесе арызды қайтару туралы ұйғарым шағым беруге жатпайды.»;

41) 144-бап алып тасталсын;

42) мынадай мазмұндағы 13-1-тараумен толықтырылсын:

«13-1-тарау. Істерді жеңілдетілген іс жүргізу тәртібінде қарау

149-1-бап. Іс жүргізудің жеңілдетілген тәртібі

1. Істер, сот тарапынан іс жүргізудің жеңілдетілген тәртібінде, осы тараумен белгіліенген ерекшеліктерімен іс жүргізудің талап өтініші осы кодекспен көзделген жалпы ережелері бойынша қаралады.

Істер, іс жүргізудің жеңілдетілген тәртібінде қаралатын жағдайда, әкімшілік және тағы басқа құқықтық қарым қатынастардан туындайтын, сонымен қатар, шетел азаматтардың қатысыуымен істерді қараған кезде – осы кодекстың 2 тарауымен, егер осы тараумен өзгеше көзделмесе, осы кодекстың бөлімшесімен белгіленген ерекшеліктер қолданады.

2. Істер іс жүргізудің жеңілдетілген тәртібінде судьямен жекедара талап өтініші, сот іс жүргізуге қабылдаған күннен, екі айдан аспайтын мерзімде қаралады.

Іс жүргізудің жеңілдетілген тәртібінде қарау мерзімі ұзартуға жатпайды.

149-2-бап. Іс жүргізүдің жеңілдетілген тәртібінде қаралатын, істер

1. Іс жүргізудің жеңілдетілген тәртібінде қаралатын істер:

1) талаптың бағасы 500 айлық есептік көрсеткіштен, жеке кәсіпкерлер үшін 100 айлық есептік көрсеткіштен аспайтын, ақшалай қаражатты өндіріп алу туралы талап өтініштері бойынша;

2) талап бағасынан тәуелсіз, жауапкермен мойындалып, бірақ орындалмайтын, жауапкердің ақ шалай міндеттемелерді белгілейтін, талап өтінішін беруші тарапынан ұсынылған құжаттарымен және (немесе) қарызды растайтын келісім-шарт бойынша негізделген, талап өтініштері бойынша.

2. Талапкердің өтініші немесе сот бастамасы бойынша іс жүргізудің жеңілдетілген тәртібінде басқа да істер қаралуы мүмкін.

3. Сот ортақ жалпы ережелер бойынша, егер іс, іс жүргізудің жеңілдетілген тәртібінде қарау барысында іске үшінші тараптың енуі туралы өтініші қабылданса, осы тараумен белгіленген, ережелер бойынша қарала алмайтын, қарсы талап қабылданса, немесе егер сот, тараптардан біреуінің өтініші бойынша, істі қарау туралы анықтама шығарады:

1) Істі жеңілдетілген тәртібінде қарау мемлекеттік құпиясын жариялауға әкелуі мүмкін;

2) олардың орналасқан жері бойынша бақылау және зерттеу өткізу, сараптаманы тағайындау, куәгерлік жауаптарды тыңдау;

3) өтініш ретінде берілген талап басқа талаптармен соның ішінде басқа тұлғаларға, немесе осы іс бойынша қабылданған сот актісімен, байланысты, басқа тұлғалардың құқықтары және заңды мүдделері бұзылуы мүмкін;

4) Істі жеңілдетілген тәртібінде қарау, сонымен қатар сот тарапынан қосымша жағдайды анықтау немесе қосымша дәлелдемелерді зерттеу қажет деп тануы, әділ сот төрелігінің тиімділік мақсаттарына сәйкес келмейді.

4. Іс жүргізудің жалпы ережелері бойынша істі қарау туралы анықтамада, осы іске қатысушы тұлғалардың орындауға лайықты әрекеттер, және осы әрекеттерді орындау мерзімі белгіленеді. Анықтаманы шығарғаннан кейін, егер талап өтінішінің жалпы ережелері бойынша немесе әкімшілік іс жүргізуі бойынша істі қарауға көшу, олардың орналасу жері бойынша бақылау өткізу мен дәлелдемелерді зерттеу, сараптаманы тағайындау және куәгерлік жауаптардың қажеттілігімен туғызылған жағдайларды қоспағанда, істі қарау басынан бастап жүргізіледі.

5. Егер азаматтық құқықтық қатынастардан туындайтын екі талап өтініші берілсе, бұл ретте олардың біреуі мүліктік сипатта болып және осы баптың бірінші не екінші бөлімінде белгіленген талабына жатса, ал екінші талап мүліктік сипатта болып және сот осы талапты жеке іс жүргізуге айырмаған болса, тараптардың талаптарының екеуі де істің жеңілдетілген тәртібінде қаралады.

6. Жеңілдетілген тәртіпте қарала бастаған бірақ іс жүргізудің жалпы ережелері бойынша кейінгі қаралатын іс ұзартуға жатпайды.

149-3-бап. Істі жеңілдетілген тәртіпте қарау ерекшеліктері

1. Талап өтінішін беру, осы Кодекстің 149-2-бабының бірінші не екінші бөлімінде белгіленген іс бойынша өтініш, және осындай өтінішке қоса тіркелетін құжаттар сотқа қағаз тасығышта немесе электрондық түрде ұсыныла алады.

2. Іс бойынша істі жүргізуге талап өтінішін қабылдау туралы, сот талап өтінішіне жауап ұсыну үшін, істі жеңілдетілген тәртіпте қарау туралы, жауапкердің өтініші немесе басқа мүдделі тұлғамен он бес күндік мерзімде белгілейтін анықтама шығарады.

3. Тараптардың істі қарап жатқан сотқа және бір-біріне, сотпен белгіленген мерзімде, өз жайғасымын дәлелдеу үшін берілген талап өтініштері мен қарсылықтарының мәні бойынша түсініктемені қамтитын құжаттарды ұсынуға құқығы бар.

4. Егер талап өтініштеріне сипаттау, өтінішке сипаттау, дәлелдемелер және басқа да құжаттар сотпен белгіленген мерзімнің өтіп кеткенде сотқа түскен кезде, осы тұлғалар, олардан тәуелсіз себептер бойынша сотпен белгіленген мерзімде белгіленген құжаттарды ұсынудың мүмкінсіздігін дәлелдей алатын жағдайдан тыс, қаралмайды және тапсырған тұлғалардың өзіне қайтарылады.

5. Судья осы баптың үшінші бөліміне сәйкес дәлелдемелерді және басқа құжаттарды ұсыну сотпен белгіленген іс мерзімі өтіп кеткеннен кейін тараптарды шақырмай іс жүргізудің жеңілдетілген тәртібінде қарайды.

Іс жүргізудің жеңілдетілген тәртібінде қаралатын, іс бойынша алдын ала сот отырысы жүргізілмейді.

Тараптармен ұсынылған құжаттарда баяндалған түсіндірмелерді, сотқа қатысушы тұлғалардың қарсылықтарын және (немесе) дәлелдерді зерттейді, және белгіленген мерзімде ұсынылған дәлелдер негізінде шешім қабылдайды.

6. Істер, іс жүргізудің жеңілдетілген тәртібінде қаралатын жағдайда, осы Кодекстің 189-бабы мен 23-тарауында көзделген ережелер қолданылмайды.

149-4-бап. Іс жүргізудің жеңілдетілген тәртібінде қаралатын, іс бойынша шешім

1. Іс жүргізудің жеңілдетілген тәртібінде қаралатын, іс бойынша шешім, егер осы тарауда белгіленген ерекшеліктерден өзгесі туындамайтын болса, осы Кодекстің 18-тараудыың ережелері бойынша қабылданады.

2. Іс жүргізудің жеңілдетілген тәртібінде қаралатын, іс бойынша шешім, егер апелляциялық шағым берілмесе, қабылдағаннан кейін он бес күндік мерзім ішінде заңды күшіне енеді.

Егер апелляциялық шағым берілсе, жойылмай немесе өзгертілмей қалса, апелляциялық сатыдағы сот тарапынан қаулы қабылданған күннен бастап шешім, заңды күшіне енеді.

3. Іс жүргізудің жеңілдетілген тәртібінде қарау нәтижесіндегі шешім бойынша, қабылданғаннан кейін он бес күннен аспайтын мерзімде, апелляциялық сатыдағы сотқа шағым беріле алады.

Бұл шешім, егер ол апелляциялық сатыдағы соттың қарастыру заты болған болса, немесе егер сот апелляциялық шағымды берудің өткізіліп алынған мерзімін қалпына келтіруден бас тартса, және де осы іс бойынша қабылданған, апелляциялық сатыдағы сот қаулысына, тек қана осы Кодекстің 366-бабымен көзделген негіздері бойынша, кассациялық сатыдағы сотқа шағым беріле алады.»;

43) 154-баптың бірінші бөлігінің 1) және 3) тармақшалары мынадай редакцияда жазылсын:

«1) талап қоюшы істердің осы санаты үшін дауды сотқа дейін алдын ала шешу заңдармен белгіленген тәртібін сақтамаса және осы тәртіпті қолдану мүмкіндігі жойылмаса;

Дауларды реттеудің сотқа дейінгі тәртібі:

- шартты өзгерту немесе бұзу туралы;

- жалдау шартын тоқтату туралы;

- тұтынушылардың құқықтарын қорғау саласындағы;

- неке-отасбылық қатынастар саласындағы;

- еңбек заңнамасы саласындағы;

- мұрагерлік заңнама саласныдағы;

- зияткерлік меншік туралы заңнама саласныдағы;

- шарт бойынша сомаларды өндіру туралы даулар бойынша міндетті.»;

бірінші бөлік мынадай мазмұндағы 4-1) тармақшамен толықтырылсын:

«4-1) арызды арызға қол қоюға өкілеттілігі жоқ адам, филал немесе заңды тұлғаның өкілдігі берсе;»;

44) 156-бап мынадай редакцияда жазылсын:

«156-бап. Қарсы талап қою

1. Жауапкер мәні бойынша істі қарау аяқталғанға дейін алғашқы талап қоюмен бірлесіп қарау үшін талап қоюшыға қарсы талап қоюға құқылы. Қарсы талап қою талап қою туралы жалпы ережелер бойынша жүргізіледі. Судья қарсы талап арызды қабылдау туралы ұйғарым шығарады.

2. Қарсы талап қою заңның осы бабының бірінші бөлігінде көзделген қабылдау талаптарына сәйкес келмесе, қайтаруға жатады. Қарсы талапты қайтару туралы ұйғарым шағымдануға және наразылық білдіруге жатпайды.»;

45) 160-бап мынадай редакцияда жазылсын:

«160-бап. Рассмотрение заявления об обеспечении иска

Қуынымды қамтамасыз ету туралы арызды судья жауапкерге және iске қатысатын басқа да адамдарға, төрелiкте немесе аралық сотта талқылау тараптарына хабарламастан, сотқа келіп түскен күні шешеді. Қуынымды қамтамасыз ету туралы арызды қарап, судья ұйғарым шығарады.

Талап арызбен берілген қуынымды қамтамасыз ету туралы арыз жауапкерге және iске қатысатын басқа да адамдарға, төрелiкте немесе аралық сотта талқылау тараптарына хабарламастан, азаматтық істі қозғаумен бірге қаралады.»;

46) 170-бап 1-1) тармақшамен толықтырылсын:

«1-1) кәмелетке толмағандар қатысатын істер бойынша олардың өкілдеріне кәмелетке толмағандардың істері жөніндегі мамндандырылған сотта не кәмелтке толмаған тұратын жердегі сотта істі қарау құқықтарын түсіндіреді;»

2) тармақша мынадай редакцияда жазылсын:

«2) қажет болған жағдайларда жауапкерді шақырып алады, одан істің мән-жайлары бойынша жауап алады, талап қоюға қандай қарсылықтар бар екенін және бұл қарсылықтардың қандай дәлелдемелермен расталуы мүмкін екенін анықтайды; жауапкерге оның іс жүргізу құқықтары мен міндеттерін түсіндіреді;»;

47) 173-бап мынадай редакцияда жазылсын:

«173-бап. Істі сотта іс қарауға тағайындау

Судья алдын ала отырысты өткізгеннен кейін істі дайын болды деп тани отырып, оны сот отырысында қарауға тағайындау туралы ұйғарым шығарады, тараптарға және процестің басқа да қатысушыларына істі қараудың орны мен уақыты туралы хабарлайды.

Егер дайындық алдын ала отырыста бітпесе, онда сот істі сот талқылауына дайындау үшін белгіленген мерзімдердің шегінде істі сот отырысында талқылауға тағайындау үшін әлі де талап етілетін барлық шараларды қабылдайды.»;

48) мынадай мазмұндағы 16-1-тараумен толықтырылсын:

«16-1-тарау. Татуластыру рәсімдері. Бітімгершілік келісім

173-1-бап. Тараптарды татуластыру

1. Сот тараптардың бітімгерлігі үшін шара қолданады, дауды реттеуде оларға әрекеттеседі.

2. Тараптар бітім туралы келісім-шарт немесе басқа бітімгерлік рәсімдер жасау арқылы, егер бүл заңға қайшы келмесе дауды реттей алады.

173-2-бап. Бітімгершілік келісім жасау

1. Тараптар іс жүргізудің кез келген кезеңінде және сот актісінің орындалған кезінде бітімгерлік келісім-шартын жасай алады.

2. Бітімгерлік келісім-шарты, жария-құқықтық қарым қатынастардан туындаған істерден тыс, егер осы Кодекспен және басқа заңмен өзгесі көзделген болмаса, кез келген талаптық іс жүргізу бойынша жасала береді.

3. Бітімгерлік келісім-шарты басқа тұлғалардың құқықтарын және заңды мүдделерін бұзып және заңға қайшы келе алмайды.

4. Бітімгершілік келісім-шарты, сотпен бекітіледі.

173-3-бап. Бітімгершілік келісімнің нысаны және мазмұны

1. Бітімгершілік келісім жазбаша нысанда жасалады және тараптар немесе олардың өкілдері оларда арнайы көзделген сенімхатта немесе өкілдік өкілеттігін растайтын өзге құжатта бітімгершілік келісімде жасауға өкілеттіктері болған кезде қол қояды.

2. Бітімгершілік келісім тараптар келіскен бір-бірінің алдындағы немесе бір тараптың екіншісінің алдындағы міндеттемелерінің шарттары туралы, мөлшері туралы және орындау мерзімдері туралы мәліметтерді қамтуы тиіс.

Бітімгершілік келісімде жауапкердің міндеттемелерді орындауын кейінге қалдыру туралы немесе ұзарту туралы, талап ету құқығын беру туралы, қарызды толық немесе ішінара кешіру не мойындау туралы, сот шығыстарын бөлу туралы шарттар және заңға қайшы келмейтін өзге де шарттар қамтылуы мүмкін.

3. Егер бітімгершілік келісімде сот шығыстарын бөлу туралы шарт болмаса, сот осы мәселені осы Кодексте белгіленген жалпы тәртіппен бітімгершілік келісімді бекіту кезінде шешеді.

4. Бітімгершілік келісім бітімгершілік келісімді жасасқан адамдардың санынан бір дана асатын даналар санында жасалады және қол қойылады; осы даналардың біреуін бітімгершілік келісімді бекіткен сот іс материалдарына қоса тіркейді.

173-4-бап. Соттың бітімгершілік келісімді бекітуі

1. Бітімгершілік келісімді іс өндірісінде жатқан сот бекітеді. Егер бітімгершілік келісім сот актісін орындау процесінде жасалған жағдайда, ол сот актісі орындалатын жердегі бірінші сатыдағы соттың бекітуіне немесе осы сот актісін қабылдаған сотқа ұсынылады.

2. Бітімгершілік келісімді бекіту туралы мәселені сот отырысында сот қарайды. Іске қатысатын тұлғаларға сот отырысының уақыты мен орны туралы хабарланады.

3. Сот отырысына бітімгершілік келісімді жасасқан және тиісті түрде сот отырысының уақыты мен орны туралы хабарланған тұлғалар келмеген жағдайда, егер осы адамдардан осы мәселені олар жоқ кезде қарау туралы өтініш келіп түспесе, сот бітімгершілік келісімді бекіту туралы мәселені қарамайды.

4. Сот актісін орындау процесінде жасалатын бітімгершілік келісімді бекіту туралы мәселені сот оны бекіту туралы өтініш сотқа келіп түскен күннен бастап бір айдан аспайтын мерзімде қарайды.

5. Бітімгершілік келісімді бекіту туралы мәселені қарау нәтижелері бойынша сот ұйғарым шығарады.

6. Егер ол заңға қайшы келсе немесе басқа адамдардың құқықтары мен заңды мүдделерін бұзса, сот бітімгершілік келісімді бекітпейді.

7. Сот ұйғарымында:

1) бітімгершілік келісімнің бекітілгені немесе бітімгершілік келісімді бекітуден бас тартылғаны;

2) бітімгершілік келісімнің шарттары;

3) сот шығыстарын бөлу көрсетіледі.

Сот актісін орындау процесінде жасалған бітімгершілік келісімді бекіту туралы ұйғарымда осы сот актісі орындауға жатпайтыны да көрсетілуі тиіс.

173-5-бап. Бітімгершілік келісімді орындау

1. Бітімгершілік келісімді оны жасасқан адамдар осы келісімде көзделген тәртіппен және мерзімдерде ерікті түрде орындайды.

2. Ерікті түрде орындалмаған бітімгерлік келісім соттың бітімгерлік келісімді жасасқан адамның өтініші бойынша берген атқару парағының негізінде мәжбүрлеп орындауға жатады.»;

49) 177-баптың бірінші бөлігі мынадай редакцияда жазылсын:

«1. Істі қарау кезінде сот іс бойынша дәлелдемелерді тікелей немесе бейнебайланыс құралы арқылы нақты уақыт режимінде зерттеуге: жеңілдетілген іс жүргізу тәртібімен қаралатын істерді қоспағанда, тараптардың айғақтарын, сарапшылардың қорытындыларын, мемлекеттік органдардың және жергілікті өзін-өзі басқару органдарының қорытындыларын тыңдауға, құжаттармен танысуға, заттай дәлелдемелерді қарап шығуға, дыбыс жазбаларын тыңдауға және бейне жазбаларды, кино-, фотоматериалдарды көруге, ақпаратты қайта құрудың өзге де құралдарының материалдарымен танысуға міндетті. Қажет болған жағдайларда іс бойынша дәлелдемелерді зерттеген кезде сот маманның консультациялары мен түсіндірмелерін тыңдайды.»;

50) 193-баптың бірінші және бесінші бөліктері мынадай редакцияда жазылсын:

«1. Талапкердің талап қоюдан бас тартуы туралы арызы, жауапкердің талап қоюды мойындауы немесе тараптардың бітімгершілік келісімінің шарттары не дауды медиация тәртібімен реттеу туралы келісімнің шарттары іс материалдарына қоса тігіліп, жазбаша түрде беріледі.»;

«5. Сот осы Кодекстің 49-бабының екінші бөлігінде көзделген негіздер бойынша талапкердің талап қоюдан бас тартуын, талап қоюды мойындауын қабылдамаған, бітімгершілік келісімін немесе тараптардың дауды медиация тәртібімен реттеу туралы келісімін қабылдамаған жағдайда, сот бұл туралы ұйғарым шығарады және істі мәні бойынша қарауды жалғастырады.»;

51) 194-бап мынадай мазмұндағы үшінші бөлікпен толықтырылсын:

«3. Іске қатысушылардың түсініктемелерін сот осы адамдар сот отырысы залында тікелей болмаған кезде бейнебайланыс құралдарының көмегімен алуы мүмкін.»;

52) 199-баптың бірінші бөлігі мынадай редакцияда жазылсын:

«1. Он төрт жасқа толмаған куәдан жауап алу, ал соттың қалауы бойынша он төрт жас пен он алты жас аралығындағы куәдан жауап алу да сотқа шақырылатын педагогтың, ата-анасының немесе өзге де заңды өкілінің қатысуымен жасалады. Аталған адамдар төрағалық етушінің рұқсатымен куәға сұрақ қоя алады.»;

53) 216-баптың бірінші және екінші бөліктері мынадай редакцияда жазылсын:

«1. Сот шешімінің қарар бөлігі қабылданғаннан және оған қол қойылғаннан кейін, судья сот отырысы залына қайта оралады және сот шешімінің қарар бөлігін жария етеді, шешімге шағым жасаудың тәртібі мен мерзімдерін түсіндіреді.

2. Шешімнің қарар бөлігі жария етілгеннен кейін судья іске қатысушы адамдарға және өкілдерге шешімнің көшірмесін қашан алуға болатынын жариялауға міндетті.»;

54) 217-баптың бірінші бөлігі мынадай редакцияда жазылсын:

«1. Істі мәні бойынша шешетін бірінші сатыдағы сот актісі шешім нысанында бес жұмыс күнінің ішінде шығарылады. Шешімнің қарар бөлігі іс материалдарына қоса тігіледі»;

55) 219-баптың екінші бөлігі мынадай редакцияда жазылсын:

«2. Сот істі талап қоюшы талаптардың шегінде шешеді.»;

56) 222-бап мынадай редакцияда жазылсын:

«222-бап. Мемлекеттік органдардың, жергілікті өзін-өзі басқару органдарының әрекеттері (әрекетсіздіктері) мен шешімдерін заңсыз деп тану туралы шешім

1. Мемлекеттік органдардың, жергілікті өзін-өзі басқару органдарының әрекеттері (әрекетсіздіктері) мен шешімдерін заңсыз деп тану туралы талап қоюды қанағаттандыру кезінде сот дауға түсіп отырған әрекетті (әрекетсіздікті) немесе шешімді заңсыз деп таниды, жеке немесе заңды тұлғаның бұзылған субъективті құқықтарын қалпына келтіруге міндеттейді. Нормативтік құқықтық актіні заңсыз деп тану туралы шешімнің қарар бөлігінде ол қабылданған кезден бастап бұл акті қолданылмайды деп есептелетіні көрсетілуі тиіс.

2. Соттың нормативтік құқықтық актіні заңсыз деп тану туралы шешімі немесе ол туралы хабарлама нормативтік құқықтық акт жарияланған бұқаралық ақпарат құралдарында оны қабылдаған органның есебінен жариялануға тиіс. Хабарлама сот шешімі заңды күшіне енген күннен бастап он күннен кешіктірілмей жүргізілуі тиіс.»;

57) 229-бап алып тасталсын;

58) 240-3-бап мынадай редакцияда жазылсын:

«240-3-бап. Апелляциялық немесе қадағалау сатысы сотының сот актісінің орындалуын қайта бұрып атқару туралы мәселенi шешуi

Кассациялық немесе қадағалау тәртібімен күші жойылған немесе өзгертілген сот актісінің орындалуын қайта бұрып атқару туралы мәселені қарауды, егер осы мәселе кассациялық немесе қадағалау сатысында сотта қаралмаса, күші жойылған немесе өзгертілген сот актісі орындалатын жердегі бірінші сатыдағы сот шешеді.»;

59) 249-баптың 5), 7) және 9) тармақшалары мынадай редакцияда жазылсын:

«5) тараптар арасында бұл дауды заңға сәйкес аралық соттың немесе халықаралық коммерциялық төреліктiң шешіміне беру туралы келісім жасалса;»;

«7) өзінің қатысуынсыз істі қарауды өтінбеген талапкер екінші шақыру бойынша сотқа келмесе;

9) талап-арызды қайтарып алу туралы өтініш берілсе»;

60) 252-баптың 6) тармақшасы мынадай редакцияда жазылсын:

«6) соттың процессуалдық шешімі»;

61) 257-баптың екінші бөлігі алып тасталсын;

62) 263-бап мынадай редакцияда жазылсын:

«1. Сырттай шешімнің көшірмесі жауапкерге және талапкерге ол шығарылған күннен бастап тапсыру туралы хабарламамен бірге үш күннен кешіктірмей жіберіледі.

2. алып тасталсын»;

63) 269-бап мынадай редакцияда жазылсын:

«269-бап. Сырттай шешімнің күшін жоюдың негіздемелері

Егер жауапкердің сот отырысына келмей қалуына дәлелді себептер болып, олар туралы сотқа мезгілінде хабарлауға оның мүмкіндігі болмағанын сот анықтаса, ал оның ұсынған дәлелдемелері талапкердің талап арызда жазылған дәлелдемелерін толығымен немесе ішінара жоққа шығарса, сырттай шешімнің күші жойылуға тиіс.»;

64) 274-1-бап мынадай мазмұндағы үшінші бөлікпен толықтырылсын:

«1-1. Арызға азаматтардың алқабиге кандидаттардың тізімін қосуға және алқаби ретінде қылмыстық сот ісін жүргізуге қатысуға құқығын бұзу туралы куәландыратын дәлелдемелер қоса тігілуге тиіс.»;

65) 281-баптың екінші бөлігі мынадай редакцияда жазылсын:

«2. Мемлекеттік орган басшысының сот отырысына келмеуі істі мәні бойынша қарауға кедергі болып табылмайды. Мұндай жағдайда сот жоғары тұрған органның немесе лауазымды адамның назарына жеткізетін аталған адамның сотқа құрмет көрсетпеу фактісі туралы, ал арыз қанағаттандырылған кезде – осы адамның жол берген заң бұзушылықтары туралы жеке ұйғарым шығаруға құқылы.

Сотқа дәлелді себептермен келмеуі туралы хабар бермеген арыз иесінің сот отырысына келмеу арызды қараусыз қалдыруға әкеп соқтырады.»;

66) 28-тараудың атауы:

«28-тарау. Заңға тәуелді нормативтік құқықтық актілердің заңдылығына   
орай даулар туралы іс бойынша іс жүргізу»;

67) 283-баптың екінші бөлігі мынадай редакцияда жазылсын:

«2. Тексерілуі Қазақстан Республикасы [Конституциялық Кеңесінің](http://adilet.zan.kz/kaz/docs/U950002737_#z20) айрықша құзыретіне жатқызылған нормативтік құқықтық актілердің заңдылығына дау айту туралы арыздар сотта қаралуға жатпайды.

Заңда белгіленген тәртіппен күші жойылды деп танылған немесе нормативтік құқықтық актіні даулау сәтінде өзінің қолданылуын тоқтатқан нормативтік құқықтық актілердің заңдылығына дау айту туралы арыз сотта қарауға жатпайды.»;

68) 284-баптың екінші бөлігі мынадай редакцияда жазылсын:

«2. Іс арыз берілген күннен бастап он күн мерзімде азаматтың немесе заңды тұлға өкiлiнiң, прокурордың, заңға тәуелді нормативтік құқықтық актіні қабылдаған мемлекеттік орган басшысының немесе лауазымды адам өкілінің міндетті түрде қатысуымен қаралады.

Арыз иесінің сот отырысына келмеуі арызды қараусыз қалдыруға әкеп соқтырады.

Сот отырысына мемлекеттік орган басшысының келмеуі істі қарауға кедергі болмайды. Мемлекеттік орган басшысының сот отырысына келмеуі туралы сот жоғарыда тұрған лауазымды тұлғаға жеке ұйғарыммен назарына жеткізеді.»;

69) 336-баптың екінші бөлігі мынадай редакцияда жазылсын:

«2. Егер шағым берген немесе наразылық келтірген тұлға  белгіленген мерзімде сот ұйғарымындағы нұсқауларды орындаса, шағым немесе наразылық сотқа алғашқы табыс етілген күнінде берілген болып есептеледі. Апелляциялық шағымды, наразылықты қозғалыссыз қалдыру туралы сот ұйғарымына шағым беруге, наразылық келтіруге жатпайды.»;

70) 337-баптың 3) тармақшасы мынадай редакцияда жазылсын:

«3) Осы Кодекстің 334-бабының үшінші бөлігінде көзделген апелляциялық шағым, наразылық беру мерзімі өтіп кетсе және осы мерзімді қалпына келтіруден бас тартылған жағдайда;»;

71) 338-баптың бірінші бөлігі мынадай редакцияда жазылсын:

«1. Бірінші сатыдағы соттың судьясы апелляциялық шағымды немесе апелляциялық наразылықты алғаннан кейін мынадай процессуалдық әрекеттерді жасайды:

1) егер олар осы Кодекстің 334-бабының үшінші бөлігінде белгіленген мерзімде берілсе және 334-баптың екінші бөлігінде және 335-баптың бірінші бөлігінде көрсетілген талаптарға сәйкес келсе, апелляциялық шағымды, наразылықты қабылдайды;

2) осы Кодекстің 337-бабында көзделген негіздер бойынша апелляциялық шағымды, наразылықты қайтару туралы ұйғарым шығарады;

3) үш күннен кешіктірмей іске қатысушы әрбір тұлғаға оларға материалдардың көшірмелерін қоса тіркей отырып, апелляциялық шағымның, наразылықтың көшірмелерін жібереді;

4) іске қатысушы тұлғаларға сот отырысы басталғанға дейін апелляциялық сатыдағы сотқа апелляциялық шағымға, наразылыққа қарсылық беру құқығын түсіндіреді;

5) апелляциялық шағым, наразылық беру мерзімі аяқталғаннан кейін бес күннен кешіктірмей, азаматтық істі іске қатысушы тұлғаларды хабардар ете отырып, апелляциялық сатыдағы сотқа жібереді;

6) іс апелляциялық сатыдағы сотқа жіберілгеннен кейін апелляциялық шағым, наразылық келіп түскен жағдайда апелляциялық сатыдағы сотқа шағым, наразылық, ал іске қатысушы тұлғаларға - оған қоса тіркелген материалдармен бірге шағымның, наразылықтың көшірмесін жібереді;

7) істі апелляциялық сатыдағы сотқа жібергенге дейін апелляциялық шағым, наразылық кері қайтарылған жағдайда шағымды, наразылықты қайтарады және іске қатысушы тұлғаларға шағымды, наразылықты кері қайтарып алғаны туралы хабарлайды;

8) азаматтық іс апелляциялық сатыдағы соттан қайтарылған жағдайда жол берілген кемшіліктерді жояды және іске қатысушы тұлғаларды хабардар ете отырып, азаматтық істі апелляциялық сатыдағы сотқа қайтадан жібереді.»;

72) 341-бап мынадай редакцияда жазылсын:

«341-бап. Апелляциялық шағымды немесе наразылықты кері қайтарып алу

1. Апелляциялық шағым берген тұлға апелляциялық сатыдағы сот кеңесу бөлмесіне кеткенге дейін оны кез келген уақытта кері қайтарып алуға құқылы. Апелляциялық наразылық келтірген прокурор немесе жоғары тұрған прокурор апелляциялық сатыдағы сот кеңесу бөлмесіне кеткенге дейін наразылықты кері қайтарып алуға құқылы.

2. Апелляциялық сатыдағы сот апелляциялық іс жүргізуді қысқартатын апелляциялық шағымды, наразылықты кері қайтарып алу туралы ұйғарым шығарады. Егер іс бойынша іске қатысушы басқа тұлғалар апелляциялық шағымдар берсе, апелляциялық сатыдағы сот осы шағымдар бойынша істі қарайды.»;

73) 344-баптың төртінші бөлігінің 3) тармақшасы және бесінші бөлігі мынадай редакцияда жазылсын:

«4. Бірінші сатыдағы соттың ұйғарымына жеке шағым, наразылық сол ұйғарымды шығарған сотқа шығарған күннен бастап он күннің ішінде беріледі. Судья жеке шағымды немесе наразылықты алған соң істі апелляциялық сатыдағы сотқа жіберуге міндетті. Қарау нәтижелері бойынша:

3) ұйғарымның күшін толық немесе бір бөлігінде жою және мәселені мәні бойынша шешу;»

«5. Жеке шағым, наразылық бойынша шығарылған апелляциялық сатыдағы соттың ұйғарымы ол шығарылғаннан кейін дереу заңды күшіне енеді.

Бірінші сатыдағы соттың іс жүргізуіне талап арызды қайтару туралы, жаңадан ашылған мән-жайлар бойынша сот актілерін қайта қараудан бас тарту туралы, сот актісінің орындалуын кейінге қалдыру және ұзарту туралы талап арызды (арызды) қайтару мәселесі жөніндегі ұйғарымдарды, аралық соттың шешімін мәжбүрлеп орындауға байланысты ұйғарымдар бойынша қоспағанда, апелляциялық сатыдағы соттың ұйғарымы кассациялық тәртіппен шағым беруге, наразылық келтіруге жатпайды.»;

74) 345-баптың бірінші бөлігі мынадай редакцияда жазылсын:

«1. Iстi апелляциялық тәртiппен қарау кезiнде сот бiрiншi сатыдағы сот шешiмiнiң заңдылығы мен негiздiлiгiн апелляциялық шағымдағы, наразылықтағы дәлелдердің шегiнде тексередi.»;

75) 348-баптың бірінші бөлігі мынадай редакцияда жазылсын:

«1. Апелляциялық сатының судьясы істі сот талқылауына дайындау кезінде он күн мерзімде:

1) апелляциялық шағымда, наразылықта жазылған дәлелдерді ескере отырып, азаматтық іс материалдарын зерделейді;

2) бірінші сатыдағы соттың осы Кодекстің 338-бабының талаптарын орындауын тексереді;

3) апелляциялық шағымның немесе оған қарсы қарсылықтың авторына бірінші сатыдағы сот қанағаттандырусыз қалдырған дәлелдемелерді талап етуге жәрдемдеседі;

4) егер осы куәлардың айғақтары істі дұрыс шешу үшін құқықтық маңызы болса, бірінші сатыдағы сот қанағаттандырусыз қалдырған куәларды шақыру туралы мәселені, сот отырысында жауап алу туралы өтінішті шешеді;

5) істі уақытында және дұрыс шешу мақсатында өзге де мәселелерді шешеді;

6) істі сот талқылауына тағайындайды.

Судья талап арыздың мәні және апелляциялық шағымдағы, наразылықтағы дәлелдердің шегінде істі дұрыс шешуге ықпал ететін нақты әрекеттерді көрсететін істі сот талқылауына дайындау туралы ұйғарым шығарады.»;

76) 349-бап мынадай редакцияда жазылсын:

«349-бап. Істі қарау мерзімдері

Іс апелляциялық сатыдағы сотта сот талқылауына дайындық аяқталған күннен бастап екі айға дейінгі мерзімде қаралуға тиіс.»;

77) 350-баптың үшінші бөлігі мынадай редакцияда жазылсын:

«3. Сот отырысында апелляциялық сатыдағы сот апелляциялық шағымдағы дәлелдердің шегінде іс материалдарындағы дәлелдемелерді, сондай-ақ бірінші сатыдағы сот осы дәлелдемелерді талап етуге жәрдем көрсетпеуіне байланысты бірінші сатыдағы сотқа ұсынылмаған, қосымша ұсынылған дәлелдемелерді зерттейді.»;

78) 353-баптың үшінші бөлігі мынадай редакцияда жазылсын:

«3. Мәлімделген өтініштерді шешу осы Кодекстің 186-бабының ережелері бойынша жүргізіледі.

Егер ол бұл орайда апелляциялық сатыдағы соттың өтінішті бірінші сатыдағы сот қанағаттандырмағандығын негізге алып, оны қанағаттандырудан бас тартуға құқығы жоқ.»;

79) 355-бапта:

үшінші бөлік мынадай редакцияда жазылсын:

«3. Апелляциялық сатыдағы сот іске қатысушы, сот отырысына келмеген адамдардың түсініктемелерін, сондай-ақ апелляциялық сатыдағы сот отырысына шақырылмаған куәлардың айғақтарын жария етуге құқылы.

Егер куәлардың айғақтарына іске қатысушы адамдар олардың зге дәлелдемелеріне қайшы келу уәждері бойынша дауласа, сот осы айғақтарға осы Кодекстің 77-бабында белгіленген қағидалар бойныша баға береді.»;

төртінші бөлік алып тасталсын ;

80) 356-баптың бірінші бөлігі мынадай редакцияда жазылсын:

«1. Іс мәні бойынша қаралып біткен соң төрағалық етушi іс материалдарын зерттеу аяқталғаны туралы және сот жарыссөзіне көшу туралы хабарлайды.»;

81) 356-1-бапта:

атауы мынадай редакцияда жазылсын:

«356-1-бап. Апеляяциялық сатыдағы соттың сот отырысының хаттамасын жүргізу

бірінші бөлік мынадай редакцияда жазылсын:

1. Осы Кодекстің 23-тарауының нормаларында көзделген қағидалар бойыша апелляциялық сатыдағы соттың сот отырысында сот отырысының хаттамасы, егер тараптардың бірінші сатыдағы сот зерттеу туралы өтінішті қанағаттандырусыз қалдырған, қосымша ұсынған дәлелелдемелері зерттелген жағдайда ғана жүргізіледі.»;

82) 358-баптың 3) тармағы мынадай редакцияда жазылсын:

«3) осы Кодекстің 364-бабының бірінші бөлігінде және 366-бабында көзделген негіздер бойынша бірінші сатыдағы сот шешімінің күшін жоюға және жаңа шешім шығаруға;»;

83) 359-баптың бірінші және үшінші тармақшалары мынадай редакцияда жазылсын:

«1. Апелляциялық сатыдағы сот мынадай нысандағы сот актілерін шығарады:

1) осы Кодекстің [230-232-баптарында,](http://adilet.zan.kz/kaz/docs/K990000411_#z406) [358-бабының](http://adilet.zan.kz/kaz/docs/K990000411_#z424) 1), 2), 3) тармақшаларында көзделген жағдайларда қаулы;

3) осы Кодекстің 233, 331-2-баптарында, 341-баптың екінші бөлігінде, 344-бапта, 359-баптың 5) тармақшасында, 409-бапта көзделген жағдайларда ұйғарым.»;

84) 360-бапта:

баптың атауы мынадай редакцияда жазылсын:

«360-бап. Апелляциялық қаулының мазмұны

бесінші бөлік мынадай редакцияда жазылсын:

«5. Осы Кодекстің [230](http://adilet.zan.kz/kaz/docs/K990000411_#z257)-[232-баптарында](http://adilet.zan.kz/kaz/docs/K990000411_#z259) көзделген негіздер бойынша апелляциялық сатыдағы сот негізгі қаулыны өзгертпей. қосымша қаулы шығаруға құқылы. Қосымша қаулы жария етілген сәттен бастап заңды күшіне енеді.»;

85) 42-1-тараудың атауы мынадай редакцияда жазылсын:

«42-1-тарау. Бірінші және апелляциялық сатылардағы соттардың заңды күшіне енген сот актілеріне кассациялық тәртіппен шағымдану және наразылық келтіру»;

86) 383-1-бапта:

атауы мынадай редакцияда жазылсын:

«383-1-бап. Кассациялық шағымдану және наразылық келтіру құқығы және шағым берілуі, наразылық келтірілуі мүмкін сот актілерінің түрлері»;

мынадай мазмұндағы төртінші бөлікпен толықтырылсын:

«4. Кассациялық тәртіппен:

1) бірінші сатыдағы соттың шешімі, соның ішінде сырттай шешім;

2) апелляциялық сатыдағы соттың қаулысы;

3) арызды бірінші сатыдағы соттың іс жүргізуіне қабылдаудан бас тарту туралы, талап арызды (арызды) қайтару туралы бірінші сатыдағы соттың ұйғарымы;

4) осы Кодекстің 337-бабында көзделген негіздер бойынша апелляциялық шағымды, наразылықты қайтару туралы бірінші сатыдағы соттың ұйғарымы;

5) осы Кодекстің 247-бабының 1) тармақшасында көзделген негіздер бойынша іс бойынша іс жүргізуді қысқарту туралы бірінші немесе апелляциялық сатыдағы соттың ұйғарымы;

6) жаңадан ашылған мән-жайлар бойынша сот актісін қайта қараудан бас тарту туралы бірінші немесе апелляциялық сатыдағы соттың ұйғарымы шағым берілуі, наразылық келтірілуі мүмкін.

Бірінші немесе апелляциялық сатыдағы соттардың басқа ұйғарымдарына кассациялық тәртіппен шағым беруге, наразылық келтіруге жатпайды.»;

87) 383-2-бап мынадай редакцияда жазылсын:

«383-2-бап. Кассациялық шағымдар мен наразылықтарды қарайтын соттар

Заңды күшіне енген сот актілеріне кассациялық шағымды немесе наразылықты облыстық және оған теңестірілген соттың кассациялық сатысы кемінде үш судья құрамында алқалы қарайды.»;

88) 383-4-баптың бірінші бөлігі мынадай редакцияда жазылсын:

«1. Кассациялық шағым немесе наразылық бірінші немесе апелляциялық сатыдағы соттардың шешімі, қаулысы, ұйғарымы заңды күшіне енген күннен бастап үш ай ішінде берілуі мүмкін.»;

89) 383-5-баптың бірінші бөлігінің төртінші және бесінші тармақшалары, екінші бөлігі мынадай редакцияда жазылсын:

«1. Кассациялық шағымда, наразылықта:

4) тиісінше бірінші немесе апелляциялық сатыдағы сотқа ұсынылмаған және аталған сот сатылары соттарының сот отырысында зерттелмеген дәлелдемелерге сілтеме жасауға жол берілмейді:

5) қолдануға жататын заң нормаларын көрсете отырып, толық немесе бөлігінде сот актісінің заңсыздығы, сондай-ақ шағымды берген, наразылық келтірген тұлғаның өтініші неге саятындығы туралы дәлелдерді;»

«2. Өкіл қол қойған кассациялық шағымға осындай шағымға қол қою құқығына сенімхат қоса тіркелуі тиіс. Кассациялық шағымға қол қоюға заңды өкілдің өкілеттігі тиісті құжатпен (заңды тұлғаның атқарушы органының басшысын лауазымға тағайындау туралы бұйрық, кәмелтке толмағанның туу туралы куәлігі, уәкілетті органның қамқоршылық, қорғаншылық, патронат туралы шешімі) расталуы тиіс.»;

үшінші ж»әне төртінші бөліктермен толықтырылсын:

3. Кассациялық шағымға Қазақстан Республикасының салық заңнамасында белгіленген мөлшерде мемлекеттік баж төлеу туралы түбіртек қоса тіркеледі.

4. Кассациялық шағымда, наразылықта тиісінше бірінші немесе апелляциялық сатыдағы сотқа ұсынылмаған және аталған сот сатылары соттарының сот отырысында зерттелмеген дәлелдемелерге сілтеме жасауға жол берілмейді.»;

90) 383-6-бап мынадай редакцияда жазылсын:

«383-6-бап. Кассациялық шағымды немесе наразылықты қайтару

1. Осы Кодекстің 383-5-бабында көрсетілген талаптарға сәйкес келмейтін кассациялық шағым немесе наразылық кассациялық сатыдағы сот судьясының ұйғарымымен оларды берген адамға қараусыз қайтарылады. Кассациялық шағымды, наразылықты қайтару туралы ұйғарым шағым беруге, наразылық келтіруге жатпайды.

2. Кемшіліктер жойылғаннан кейін кассациялық шағым, наразылық, егер осы Кодекстің 383-4-бабының бірінші бөлігінде белгіленген мерзім бітпесе, қайтадан берілуі мүмкін.»;

91) 383-7-бап мынадай редакцияда жазылсын:

«383-7-бап. Судьяның кассациялық шағымды немесе наразылықты алғаннан кейінгі іс-әрекеті

1. Егер кассациялық шағым, наразылық осы Кодекстің 383-5-бабында көрсетілген талаптарға сәйкес келсе, судья кассациялық шағымды немесе наразылықты қарауға дайындау тәртібінде:

1) азаматтық істің материалдарын талап етіп алдыруға;

2) пікір беру мерзімін бере отырып, іске қатысушы тұлғаларға шағымның немесе наразылықтың және оларға қоса тіркелген жазбаша материалдардың көшірмелерін жіберуге;

3) іске қатысушы тұлғаларға кассациялық шағымның немесе наразылықтың қаралатын уақыты мен орны туралы хабарлауға.

4) қарауға тағайындалған істер туралы прокурорға хабарлауға міндетті.»;

92) 383-9-бап мынадай редакцияда жазылсын:

«383-9-бап. Кассациялық шағымға немесе наразылыққа қарсылық

1. Іске қатысушы тұлға кассациялық шағымға немесе наразылыққа пікірді, шағымдарға қатысты қарсылықтарды растайтын құжаттарды қоса тіркеп, іске қатысушы басқа тұлғаларға және кассациялық сатыдағы сотқа жібереді. Кассациялық сатыға жіберілетін пікірге іске қатысушы басқа тұлғаларға пікірдің жіберілгенін растайтын құжат қоса тіркеледі.

2. Пікір сот отырысы басталғанға дейін онымен танысу мүмкіндігін қамтамасыз ететін, сот белгілеген мерзімде жіберіледі.

3. Пікірге іске қатысушы тұлға немесе оның өкілі қол қояды. Өкіл қол қойған пікірге оның өкілеттігін растайтын сенімхат немесе өзге де құжаттар қоса тіркеледі.»;

93) 383-10-бап мынадай редакцияда жазылсын:

«383-10-бап. Кассациялық шағымды, наразылықты кері қайтарып алу

1. Осы Кодекстің 8-бабының төртінші бөлігінде белгіленген негіздер бойынша кассациялық сатыдағы сот шағымды қайтарып алуды қабылдамайды және істі іс жүзінде кассациялық тәртіпте қарайды.

2. Кассациялық наразылық келтірген прокурор, сондай-ақ жоғары тұрған прокурор сот кеңесу бөлмесіне кеткенге дейін төмен тұрған прокурордың наразылығын кері қайтарып алуға құқылы.

3. Егер сот актілеріне басқа тұлғалар шағымданбаса немесе наразылық бермесе, кассациялық сатыдағы сот шағымнан бас тартуды қабылдау туралы және наразылықты кері қайтарып алған кезде кассациялық іс жүргізуді қысқартатын ұйғарым шығарады. Қайталанған шағым, наразылық қабылданбайды.»;

94) 383-11-бап алып тасталсын;

95) 383-12-бап мынадай редакцияда жазылсын:

«383-12-бап. Кассациялық қараудың нысанасы

Кассациялық шағым, наразылық бойынша кассациялық сатыдағы сот осы Кодекстің 383-1-бабының төртінші бөлігінде көрсетілген сот актілерінің заңдылығы мен негізділігін тексереді.»;

96) 383-13-бапта:

бірінші бөлік мынадай редакцияда жазылсын:

«1. Істі кассациялық тәртіппен қараған кезде сот істе бар материалдар бойынша шағымның, наразылықтың дәлелдері шегінде бірінші және апелляциялық сатының сот актілерінің заңдылығы мен негізділігін тексереді.

екінші бөлік алып тасталсын»;

97) 383-17-бап алып тасталсын;

98) 383-18-бап мынадай редакцияда жазылсын:

«383-18-бап. Іске қатысушы тұлғалардың түсініктемелері

Төрағалық етуші сот отырысына келген іске қатысушыларға сот актілерінің заңдылығы туралы мәселе бойынша түсініктеме беруді ұсынады. Кассациялық шағым берген тұлға және оның өкілі немесе егер іс прокурордың наразылығы бойынша қаралса бірінші болып сөз сөйлейді. Егер іс шағым және наразылық арқылы түссе, шағым берген тұлға бірінші сөз сөйлейді. Екі жақ тарапта шешімге шағымданса, талапкер бірінші сөз сөйлейді.»;

99) 383-20-баптың үшінші және бесінші тармақшалары мынадай редакцияда жазылсын:

«3) Шағымдалған, наразылық білдірген сот актісінің толық немесе бір бөлігінде жоюға және іс бойынша іс жүргізуді осы Кодекстің 247-бабының 1) тармақшасында көзделген негіздер бойынша тоқтатуға немесе арызды осы Кодекстің 249-бабында көзделген негіздер бойынша қараусыз қалдыруға;

5) шағымдалған, наразылық білдірген сот актілерін өзгертуге, немесе күшін жойып, бірінші және апелляциялық сатыдағы соттар заңның қолдануға жататын нормаларын дұрыс түсінбеген кезде, оны қайта қарауға бірінші немесе апелляциялық сатыдағы соттарға қайтармай-ақ жаңа шешім шығаруға.»;

100) 383-22-баптың үшінші және төртінші бөліктері мынадай редакцияда жазылсын:

«3. Жаңа уәждердің болмауына байланысты шағымды, наразылықты қанағаттандырусыз қалдырған кезде кассациялық сатыдағы соттың қаулысының дәлелдеу бөлігінде сот актісінің күшін жою немесе оны өзгерту үшін осы Кодекстің 383-21-бабында көзделген негіздердің жоқ екендігі ғана көрсетіледі.

4. Кассациялық сатының қаулысы бес жұмыс күні ішінде түпкілікті нысанда жасалып болуға тиіс. Іс материалдарына қоса тіркелетін қаулының қарар бөлігін жария етуге жол беріледі.»;

101) 383-24-баптың бірінші бөлігі мынадай редакцияда жазылсын:

«1. Белгіленген мерзімде берілген кассациялық шағым кассациялық сатыдағы сотқа істі басқа шағымдар бойынша қарағаннан кейін келіп түскен жағдайда, сот мұндай шағымды өзінің іс жүргізуіне қабылдауға міндетті.

Осындай кассациялық шағымды қарауға дайындау осы Кодекстің 383-7-бабында көзделген тәртіпте жүзеге асырылады.»;

102) 385-баптың төртінші бөлік мынадай редакцияда жазылсын:

«4. Өтінішті, наразылықты істі қадағалау сатысында қарауға дейін оны берген тұлға сотқа тиісті арыз беру арқылы кері қайтарып алуы мүмкін. Қайталанған өтініш, наразылық қабылданбайды. Өтінішті, наразылықты кері қайтарып алу қадағалау сатысында іс жүргізуді тоқтатуға әкеледі.»;

103) 387-бап мынадай редакцияда жазылсын:

«387-бап. Өтінішті қадағалау тәртібінде іс жүргізуге қабылдаудың себептері мен негіздері

1. Өтінішті қадағалау тәртібінде іс жүргізуге қабылдаудың себебі іске қатысушы адамның өтінішті адвокат беру туралы жүгінуі болып табылады.

2. Өтінішті қадағалау тәртібінде іс жүргізуге қабылдаудың негізі осы Кодекстің 384-бабының бірінші бөлігінде көзделген негіздер болып табылады.

үшінші бөлік алып тасталсын;

4. Соттың заңды күшіне енген шешімдерін, ұйғарымдарын, кассациялық қаулыларын, егер Қазақстан Республикасының Конституциялық Кеңесі оларды шығаруда негізге алынған акт конституциялық емес деп таныған жағдайда олар қадағалау тәртібімен қайта қаралуы мүмкін.»;

104) 388-бап мынадай редакцияда жазылсын:

«388-бап. Заңды күшіне енген сот актілеріне шағым жасау,   
 наразылық келтіру мерзімдері

1. Кассациялық сатыдағы сот қаулысы заңды күшіне енген күннен бастап алты ай ішінде Қазақстан Республикасының Жоғарғы Сотына өтініш, наразылық берілуі мүмкін.

2. Қазақстан Республикасы Конституциялық Кеңесінің соған сәйкес сот актісі шығарылған заң нормасының конституциялық емес деп тану туралы қаулысы жарияланған күннен бастап алты ай ішінде, сот актісінің шығарылған күніне қарамастан, мұндай сот актісін қайта қарау туралы өтініш, наразылық берілуі мүмкін.

Соның негізінде сот актісі шығарылған заңның күшін жою немесе оны өзгерту сот тәртібімен оны қайта қарауға негіз болып табылмайды.

3. Егер іске қатысушы адамның кассациялық сот алқасы қаулысының заңдылығын тексеру өтініш іс жүргізу мерзімі өткенге дейін бір айдан кешіктірілмей берілсе, ал наразылық, өтініш іс жүргізу мерзімі аяқталғаннан кейін бір ай мерзімнен кешіктірілмей берілсе, сот наразылық, өтініш беру мерзімін ұзартады.»;

105) 390-бап алып тасталсын;

106) 391-бап мынадай редакцияда жазылсын:

«391-бап. Сот қадағалауы сот актісіне тәртібімен қайта қарау туралы наразылық, өтініш беру туралы өтініштердің мазмұны

1. Қазақстан Республикасының Жоғарғы Сотына сот қадағалауы тәртібімен дау айту наразылық, өтініш беру:

1) жолданатын соттың атауын;

2) соның мүдделері үшін наразылық, өтініш берілген адамның аты-жөнін, оның іс жүргізу жағдайын, тұрғылықты жерні (тұрған орнын), іске әрбір қатысушы адамның аты-жөнін, оның іс жүргізу жағдайын, тұрғылықты жерін (тұрған орнын);

3) соттың атауы, сот актісінің шығарылған күнін және сот қабылдаған іс жүргізу шешімінің мәнін;

4) даулы құқықтық қатынас мәнінің мазмұнын;

5) осы Кодекстің 384-бабының бірінші бөлігінде көзделген бұзушылықтың неден тұратынына нұсқаманы;

6) дауды заңның қандай нормалары негізінде шешу жөн және іс бойынша қандай іс жүргізушілік шешім қабылдауға болатыны туралы ұсынысты қамтуға тиіс.

2. Егер наразылық, өтініш іске қатыспаған тұлғаның мүдделерінде берілсе, дау айтылатын сот актісінде осы тұлғаның қандай құқықтарының бұзылғаны көрсетілуге тиіс.

3. Кассациялық сатыдағы сотта шағым берілмеген сот актісі қайта қарауға жатпайды.

Егер дау айтылған сот актісі заңның конституциялық емес нормалары қолданыла отырыпшығарылса, наразылыққа, өтінішке Қазақстан Республикасы Конституциялық Кеңесінің актісі бұқаралық ақпарат құралы мен оның жарияланған күні көрсетіле отырып қоса берілуге тиіс.

4. Іске қатысушы нақ сол тұлғаның мүдделерінде наразылықты, өтінішті қайта беруге жол берілмейді.

5. Наразылыққа, өтінішке оны Қазақстан Республикасының Жоғарғы Сотына енгізген адам қол қоюға тиіс.

Адвокат берген өтінішке сенімхат пен ордер қоса тіркелуге тиіс.

6. Адвокаттың өтінішіне өтініш авторы даулаған іс бойынша шығарылған барлық сот актілерінің сот куәландырған көшірмелері қоса тіркелуге тиіс.»;

107) 392-бап мынадай редакцияда жазылсын:

«392-бап. Өтінішті немесе наразылықты қайтару

Өтініш немесе наразылықты мынадай негiздер бойынша:

1) өтініш немесе наразылық осы Кодекстiң 391-бабының талаптарына сай келмесе;

2) өтініш немесе наразылық заңды күшiне енген осы сот актiсiне осы Кодекстiң 385-бабына сәйкес шағым жасауға, наразылық бiлдiруге құқығы жоқ адамдар тарапынан берiлсе;

3) өтініш немесе наразылық осы Кодекстiң 388-бабының бiрiншi бөлiгiнде көрсетiлген мерзiм өткеннен кейiн берiлсе және оны қалпына келтiрудiң дәлелдi себептерi болмаса;

бесінші тармақша алып тасталсын

6) өтініш немесе наразылық процестің осы қатысушысының арызы бойынша қадағалау іс жүргізуін қозғаудан бас тарту туралы қаулы болса, олар берген тұлғаларға қайтарылуға тиіс.

екінші бөлік алып тасталсын.»;

108) 393-бапта:

бірінші бөлік мынадай редакцияда жазылсын:

«1. Сот актісіне сот қадағалауы тәртібімен дау айту туралы өтінішті үш судья алдын ала зерделейді және қарайды, олардың біреуі баяндамашы болып табылады. Қажет болған жағдайда азаматтық іс талап етіліп алынуы мүмкін.

2. Өтініш келiп түскен күннен бастап бiр айдың iшiнде, ал iс сұратылған жағдайда - iс келiп түскен күннен бастап бiр айдың iшiнде өтініш авторына хабарланбай-ақ қаралады.

үшінші бөлік алып тасталысын.»;

109) 394-бапта:

бірінші бөліктің бірінші және екінші тармақшалары мынадай редакцияда жазылсын:

«1. Өтінішті алдын ала қараудың нәтижелері бойынша судьялар:

1) дау айтылған сот актісін қайта қарау бойынша өтінішті қадағалау тәртібінде іс жүргізуге қабылдау және азаматтық iстi сұрата отырып қадағалау сатысында қарау туралы;

2) дау айтылған сот актiсiн қайта қарау бойынша қадағалау тәртібінде іс жүргізуге өтінішті қабылдаудан бас тарту туралы;

394-баптың екінші бөлігінің екінші, төртінші, бесінші және алтыншы мынадай редакцияда жазылсын:

2. Соттың өтінішті алдын ала қарау нәтижелерi бойынша шығарған қаулысында:

2) өтінішті қараған және қаулы шығарған судьялардың тегi мен аты-жөнi;

5) өтінішті қадағалау тәртібінде іс жүргізуге қабылдау үшін негіздердің болуы немесе жоқтығы туралы, сондай-ақ өтінішті қайтару үшін негіздер туралы қорытындылар;

алтыншы тармақша алып тасталсын;

үшінші бөлік мынадай редакцияда жазылсын:

3. Өтінішті алдын ала қараудың нәтижелерi бойынша шығарылған қаулының көшiрмесi шағымдануға, наразылық білдіруге жатпайды және өтінішті берген адамға жiберiледi.»;

110) 395-бап мынадай редакцияда жазылсын:

«395-бап. Қадағалау сатысы сотының отырысын тағайындау

1. Іспен бірге наразылық, өтініш келіп түскеннен кейін іске қатысушы адамдарға қадағалау сатысындағы сот отырысының күні мен істі қарайтын орны туралы хабарланады.

2. Іс қадағалау тәртібінде іс жүргізуге қабылданғаннан кейін екі айдың ішінде қаралуы тиіс.»;

111) 395-1-бап:

атауы мынадай редакцияда жазылсын:

«Сот актісін қайта қарау туралы өтінішке немесе  наразылыққа пікір»;

баптың бірінші бөлігі мынадай редакцияда жазылсын:

«1. Іске қатысушы тұлға қайта қарауға қатысты қарсылықты растайтын құжаттарды қоса тіркеп, сот актісін қадағалау тәртібімен қайта қарау туралы өтінішке немесе наразылыққа пікірді іске қатысушы басқа тұлғаларға және Қазақстан Республикасының Жоғарғы Сотына жібереді.»;

Қазақстан Республикасының Жоғарғы Сотына жіберілетін пікірге іске қатысушы басқа тұлғаларға пікірдің көшірмесі жіберілгенін растайтын құжат қоса тіркеледі.»;

112) 398-бап мынадай редакцияда жазылсын:

«398-бап. Порядок рассмотрения дела в надзорной инстанции, решения суда надзорной инстанции

1. Қадағалау сатысындағы сот отырысы төрағалық етушінің қандай іс және қайта қарау туралы қандай сот актісі және кімнің өтініші бойынша қадағалау өндірісіқозғалып отрғанын жариялауымен ашылады.

Төрағалық етуші қадағалау сатысындағы соттың құрамын, сондай-ақ сот отырысына қатысып отырған прокурорды жариялайды, іске қатысушы адамдардың немесе олардың өкілдерінің қайсысы сот отырысына келгенін тексереді, сондай-ақ өкілдердің құқыларын жариялайды.

мынадай мазмұндағы 1-1-бөлікпен толықтырылсын:

1-1. Іске қатысушы адамдардың немесе олардың өкілдерінің келмеуі, келмеген себебіне қарамастан істі қарауды кейінге қалдырудың негізі бола алмайды.

Қадағалау сатысындағы сот отырысында Бас Прокурор немесе оның орынбасарлары қатысады.

2. Арызданған қарсылықтарға рұқсат бергеннен кейін төрағалық етуші өтінішін қадағалу тәртібінде іс жүргізуге қабылдаған мүдделі адамға сөз береді. Егер ондай адамдар бірнеше болса, олардың сөз сөйлеуін сот анықтайды.

Содан кейін төрағалық етуші іске қатысатын басқа адамдарға іс бойынша өздерінің құқықтық ұстанымдарын айтуға сөз береді.

3. Сот отырысына қатысушы прокурор өтініш бойынша өзінің құқықтық қорытындысын береді, ал нарызылық бойынша өзінің пікірін айтады, содан кейін қадағалау сатысындағы сот кеңесу бөлмесіне кетеді.

төртінші бөлік алып тасталсын»;

113) мынадай мазмұндағы 398-1-баппен толықтырылсын:

«398-1-бап. Қадағалау сатысындағы сот қабылдайтын іс жүргізу шешімдерінің түрлері

Кеңесу бөлмесінде қадағалау сатысындағы сот мына іс жүргізу шешімдерінің бірін қабылдайды:

1) кассациялық сатыдағы соттың қаулысын өзгеріссіз, ал наразылықты, өтінішті қанағаттандырусыз қалдырады;

2) егер кассациялық сатыдағы сот осы Кодекстің 365-бабының ережелерін бұзуға жол беріп, қолдануға жататын заң нормаларын дұрыс түсіндірмесе және қолданбаса, кассациялық сатыдағы сот қаулысының күшін жояды және апелляциялық сатыдағы сот қаулысын күшінде қалдырады;

3) егер істі қарау кезінде аталған сот сатылары осы Кодекстің   
366-бабы бірінші бөлігінің ережелерін бұзуға жол беріп, қолдануға жататын заң нормаларын дұрыс қолданбаса, бірінші сатыдағы сот шешімінің, апелляциялық және кассациялық сатылардағы соттардың қаулыларының күшін жояды және істі бірінші сатыдағы сотқа жаңадан қарауға жібереді

4) егер іс азаматтық іс жүргізу тәртібімен қарауға жатпаса, бірінші сатыдағы сот шешімінің, апелляциялық және кассациялық сатылардағы соттардың қаулыларының күшін толығымен немесе бір бөлігінде жояды және іс бойынша іс жүргізуді қысқартады;

5) бірінші сатыдағы сот шешімінің, апелляциялық және кассациялық сатылардағы соттардың қаулыларының күшін толығымен немесе бір бөлігінде жояды және осы Кодекстің 249-бабының 1) – 5), 8) тармақшаларында көзделген негіздер бойынша арызды қараусыз қалдырады;

6) іс бойынша шығарылған шешімдердің біреуін күшінде қалдырады;

7) егер материалдық заң нормаларын қолдануда және түсіндіруде қателіктерге жол берілсе, істі жаңадан қарауға жібермей, бірінші сатыдағы, апелляциялық немесе кассациялық сатылардағы сот шешімін өзгертеді не күшін жояды және жаңа шешім шығарады.

Істі қарау нәтижелері бойынша іс жүргізу шешімі осы Кодекстің 217-бабының ережелері сақтала отырып қабылданады, ал дәлел келтірілген қаулы бес жұмыс күнінен кешіктірілмей әзірленеді.»;

114) 403-2-бап мынадай мазмұндағы бесінші бөлікпен толықтырылсын:

«5. Қаулыға істі қарауға қатысқан судьялар қол қояды.»;

115) 44-тараудың атауы мынадай редакцияда жазылсын:

«44-бап. Заңды күшіне енген сот актілерін жаңадан анықталған мән-жайлар бойынша қайта қарау жөнінде іс жүргізу»;

116) 404-баптың екінші, үшінші, төртінші және бесінші бөліктері мынадай редакцияда жазылсын:

«Заңды күшіне енген шешімдер, ұйғарымдар мен қаулылар жаңадан анықталған мән-жайлар бойынша қайта қаралуы мүмкін. Шешімдерді, ұйғарымдар мен қаулыларды жаңадан анықталған мән-жайлар бойынша қайта қарау үшін:

2) заңды күшіне енген сот үкімімен белгіленген, куәнің көрінеу жалған жауаптарының, сарапшының көрінеу жалған қорытындысының, көрінеу дұрыс аудармаудың, құжаттардың не заттай дәлелдемелердің жалғандығының негізінде сот шығарған сот акті;

3) заңды күшіне енген сот үкімімен белгіленген, тараптардың, іске қатысушы басқа адамдардың, не олардың өкілдерінің қылмысты әрекеттері немесе судьялардың сол істі қарау кезінде жасаған қылмысты әрекеттері;

4) іс бойынша сот актісін шығаруға негіз болған сот шешімінің, үкімінің немесе қаулысының не өзге де орган қаулысының күшін жою;

бесінші тармақша алып тасталсын»;

117) 408-бап мынадай редакцияда жазылсын:

«408-бап. Арызды қарау

Сот қарауға қабылдаған жаңадан анықталған мән-жайлар бойынша шешімді, ұйғарымды немесе қаулыны қайта қарау туралы арызды сот отырысында қарайды. Арыз берушіге және іске қатысушы адамдарға арызды қарау уақыты мен орны туралы хабарланады, алайда олардың келмеуі арызды қарауға кедергі болмайды.»;

118) 409-бап мынадай редакцияда жазылсын:

«409-бап. Соттың істі қайта қарау туралы

1. Сот арызды қарап, келесі іс жүргізу шешімдерінің бірін қабылдайды:

1) жаңадан анықталған мән-жайлар бойынша заңды күшіне енген сот актісін қайта қарау туралы арызды қанағаттандырудан бас тарту туралы;

2) жаңадан анықталған мән-жайлар бойынша арызды қанағаттандыру және сот актісінің күшін жою туралы.

2. Осы баптың бірінші бөлігінің 1) тармағында көрсетілген сот ұйғарымы апелляциялық тәртіпте шағымдалуы мүмкін.

3. Жаңадан анықталған мән-жайлар бойынша сот актісінің күші жойылғаннан кейін іс осындай сот актісін шығарған сот инстанциясында қаралады. Істі тиісті сот инстанциясы үшін осы Кодексте белгіленген рәсімдер бойынша жаңадан анықталған мән-жайлар бойынша күші жойылған сот актісі шығарған сот құрамы қарайды.».

2. 1997 жылғы 13 желтоқсандағы Қазақстан Республикасының Қылмыстық іс жүргізу [кодексіне](http://adilet.zan.kz/kaz/docs/Z970000206_#z0) (Қазақстан Республикасы Парламентінің Жаршысы, 1997 ж., № 23, 335-құжат; 1998 ж., № 23, 416-құжат; 2000 ж., № 3-4, 66-құжат; № 6, 141-құжат; 2001 ж., № 8, 53-құжат; № 15-16, 239-құжат; № 17-18, 245-құжат; № 21-22, 281-құжат; 2002 ж., № 4, 32, 33-құжаттар; № 17, 155-құжат; № 23-24, 192-құжат; 2003 ж., № 18, 142-құжат; 2004 ж., № 5, 22-құжат; № 23, 139-құжат; № 24, 153, 154, 156-құжаттар; 2005 ж., № 13, 53-құжат; № 21-22, 87-құжат; № 24, 123-құжат; 2006 ж., № 2, 19-құжат; № 5-6, 31-құжат; № 12, 72-құжат; 2007 ж., № 1, 2-құжат; № 5-6, 40-құжат; № 10, 69-құжат; № 13, 99-құжат; 2008 ж., № 12, 48-құжат; № 15-16, 62, 63-құжаттар; № 23, 114-құжат; 2009 ж., № 6-7, 32-құжат; № 15-16, 71, 73-құжаттар; № 17, 81, 83-құжаттар; № 23, 113, 115-құжаттар; № 24, 121, 122, 125, 127, 128, 130-құжаттар; 2010 ж., № 1-2, 4-құжат; № 11, 59-құжат; № 17-18, 111-құжат; № 20-21, 119-құжат; № 22, 130-құжат; № 24, 149-құжат; 2011 ж., № 1, 9-құжат; № 2, 19, 28-құжаттар; № 19, 145-құжат; № 20, 158-құжат; № 24, 196-құжат; 2012 ж., № 1, 5-құжат; № 3, 26-құжат; № 4, 32-құжат; № 5, 35-құжат; № 6, 44-құжат): Қазақстан Республикасының кейбір заңнамалық актілеріне заңсыз жолмен алынған кірістерді заңдастыруға (жылыстатуға) және терроризмді қаржыландыруға және ақшаны қолма-қол ақшаға айналдыруға қарсы іс-қимыл мәселелері бойынша өзгерістер мен толықтырулар енгізу туралы Қазақстан Республикасының 2012 жылғы 21 маусымдағы № 19-V Заңы):

1) 114-баптың екінші бөлігі мынадай редакцияда жазылсын:

«2. Қылмыстық процестi жүргiзушi орган қылмыстық iс бойынша iс жүргiзуге қатысушы әрбiр адамға оған тиесiлi құқықтар мен оған жүктелген мiндеттердi, соның ішінде кәмелетке толмағандардың қатысуымен істер бойынша олардың өкілдеріне істі кәмелетке толмағандардың істері жөніндегі мамандандырылған сотта немесе кәмелетке толмағанның тұрғылықты жері бойынша сотта қарау құқығын түсiндiруi осы Кодексте көзделген тәртiппен оларды жүзеге асырудың мүмкiндiгiн қамтамасыз етуi тиiс. Адамның өтiнiшi бойынша қылмыстық процестi жүргiзушi орган оның құқықтары мен мiндеттерiн қайталап түсiндiруге мiндеттi.»;

2) 296-баптың үшінші бөлігі мынадай редакцияда жазылсын:

«3. Егер іс қылмыстық істер жөніндегі мамандандырылған ауданаралық соттың, қылмыстық істер жөніндегі мамандандырылған ауданаралық әскери соттың немесе гарнизонның әскери сотының соттауына жататыны анықталса, ол барлық жағдайларда соттылығы бойынша жіберілуге жатады.»;

3) 301-баптың 3-1-бөлігі мынадай редакцияда жазылсын:

«3-1. Алдын ала тыңдау барысында судья Қазақстан Республикасы Қылмыстық кодексінің 162 (екінші және үшінші бөліктерінде), 163 (екінші бөлігінде), 165, 166, 166-1, 167, 168 (бірінші бөлігінде), 169, 171, 233 (үшінші және төртінші бөліктерінде), 233-2 (бірінші және үшінші бөліктерінде), 233-4 (екінші бөлігінде), 234 (үшінші бөлігінде), 238 (үшінші бөлігінде), 239 (үшінші бөлігінде)-баптарында көзделген қылмыстарды қоспағанда, аса ауыр қылмыс жасағаны үшін айыпталған сотталушыдан оның ісін алқабилердің қатысуымен қарау туралы және кәмелетке толмағандардың қатысуымен істер бойынша олардың өкілдеріне істі кәмелетке толмағандардың істері жөніндегі мамандандырылған сотта немесе кәмелетке толмағанның тұрғылықты жері бойынша сотта қарау туралы өтінішінің бар-жоғын анықтайды.».

3. 2001 жылғы 30 қаңтардағы Қазақстан Республикасының Әкімшілік құқық бұзушылық туралы кодексіне (Қазақстан Республикасы Парламентінің Жаршысы, 2001 ж., № 5-6, 24-құжат; № 17-18, 241-құжат; № 21-22, 281- құжат; 2002 ж., № 4, 33-құжат; № 17, 155-құжат; 2003 ж., № 1-2, 3-құжат; № 4, 25-құжат; № 5, 30-құжат; № 11, 56, 64, 68-құжаттар; № 14, 109-құжат; № 15, 122, 139-құжаттар; № 18, 142-құжат; № 21-22, 160-құжат; № 23, 171-құжат; 2004 ж., № 6, 42-құжат; № 10, 55-құжат; № 15, 86-құжат; № 17, 97-құжат; № 23, 139, 140-құжаттар; № 24, 153-құжат; 2005 ж., № 5, 5-құжат; № 7-8, 19-құжат; № 9, 26-құжат; № 13, 53-құжат; № 14, 58-құжат; № 17-18, 72-құжат; № 21-22, 86, 87-құжаттар; № 23, 104-құжат; 2006 ж., № 1, 5-құжат; № 2, 19, 20-құжаттар; № 3, 22-құжат; № 5-6, 31-құжат; № 8, 45-құжат; № 10, 52-құжат; № 11, 55-құжат; № 12, 72, 77-құжаттар; № 13, 85, 86-құжаттар; № 15, 92, 95-құжаттар; № 16, 98, 102-құжаттар; № 23, 141-құжат; 2007 ж., № 1, №2, 16, 18-құжаттар; №3, 20, 23-құжаттар; №4, 28, 33-құжаттар; № 5-6, 40-құжат; №9, 67-құжат; №10, 69-құжат; №12, 88-құжат; №13, 99-құжат; №15, 106-құжат; №16, 131-құжат; №17, 136, 139, 140-құжаттар; №18, 143, 144-құжаттар; №19, 146, 147-құжаттар; № 20, 152-құжат; № 24, 180-құжат; 2008 ж., №6-7, 27-құжат; №12, 48, 51-құжаттар; № 13-14, 54, 57, 58-құжаттар; № 15-16, 62-құжат; № 20, 88-құжат; №21, 97-құжат; №23, 114-құжат; №24, 126, 128, 129-құжаттар; 2009ж., № 2-3, 7, 21-құжаттар; № 9-10, 47, 48-құжаттар; № 13-14, 62, 63-құжаттар; № 15-16, 70, 72, 73, 74, 75, 76-құжаттар; № 17, 79, 80, 82-құжаттар; №18, 84, 86-құжаттар; № 19, 88-құжат; № 23, 97, 115, 117-құжаттар; № 24, 121, 122, 125, 129, 130, 133, 134-құжаттар; 2010 ж., № 1-2, 1, 4, 5-құжаттар; № 5, 23-құжат; № 7, 28, 32-құжаттар; № 8, 41-құжат; № 9, 44-құжат; № 11, 58-құжат; № 13, 67-құжат; № 15, 71-құжат; № 17-18, 112, 114-құжаттар; № 20-21, 119-құжат; № 22, 128, 130-құжаттар; № 24, 146, 149-құжаттар; 2011ж., № 1, 2, 3, 7, 9-құжаттар, № 2, 19, 25, 26, 28-құжаттар; № 3, 32-құжат; № 6, 50-құжат; № 8, 64-құжат; № 11, 102-құжат; № 12, 111-құжат; № 13, 115, 116-құжаттар; № 14, 117-құжат; № 16, 128, 129-құжаттар; № 17, 136-құжат; № 19, 145-құжат; № 21, 161-құжат; № 24, 196-құжат; 2012ж., № 1, 5-құжат; № 2, 9, 11, 13, 14, 16-құжаттар; № 3, 21, 22, 25, 26, 27-құжаттар, № 4, 32-құжат; № 5, 35, 36-құжаттар; № 8, 64-құжат; № 10, 77-құжат; № 12, 84, 85-құжаттар; № 13, 91-құжат; № 14, 92, 93, 94-құжаттар; № 15, 97-құжат; № 20, 121-құжат; № 23-24, 125-құжат; 2013ж., № 1, 2, 3-құжаттар; 2013 жылғы 22 қаңтарда «Егемен Қазақстан» және «Казахстанская правда» газеттерінде жарияланған «Қазақстан Республикасының кейбiр заңнамалық актiлерiне Қазақстан Республикасының Мемлекеттік шекарасы мәселелерi бойынша өзгерiстер мен толықтырулар енгiзу туралы» Қазақстан Республикасының 2013 жылғы 16 қаңтардағы Заңы; 2013 жылғы 2 ақпанда «Егемен Қазақстан» және «Казахстанская правда» газеттерінде жарияланған «Қазақстан Республикасының кейбiр заңнамалық актiлерiне жеке басты куәландыратын құжаттар мәселелері бойынша өзгерiстер мен толықтырулар енгiзу туралы» Қазақстан Республикасының 2013 жылғы 29 қаңтардағы Заңы):

1) 643-баптың бірінші бөлігінің бесінші тармақшасы мынадай редакцияда жазылсын:

«1. Судья, алқалы орган мүшесi, лауазымды адам әкiмшiлiк құқық бұзушылық туралы iстердi қарауға әзiрлеу кезiнде мына мәселелердi:

5) өтiнiштердiң, соның ішінде кәмелетке толмағандардың қатысуымен олардың өкілдеріне істі ювеналды сотта немесе кәмелетке толмағанның тұрғылықты жері бойынша сотта қарау туралы істер бойынша және бас тартудың болуын;».

4. 2008 жылғы 10 желтоқсандағы «Салық және бюджетке төленетін басқа да міндетті төлемдер туралы» Қазақстан Республикасының [Кодексіне](http://adilet.zan.kz/kaz/docs/K080000099_#z0) (Салық кодексі) (Қазақстан Республикасы Парламентінің Жаршысы, 2008 ж., № 22-I, 22-II, 112-құжат; 2009 ж., № 2-3, 16, 18-құжаттар; № 13-14, 63-құжат; № 15-16, 74-құжат; № 17, 82-құжат; № 18, 84-құжат; № 23, 100-құжат; № 24, 134-құжат; 2010 ж., № 1-2, 5-құжат; № 5, 23-құжат; № 7, 28, 29-құжаттар; № 11, 58-құжат; № 15, 71-құжат; № 17-18, 112-құжат; № 22, 130, 132-құжаттар; № 24, 145, 146, 149-құжаттар; 2011 ж., № 1, 2, 3-құжаттар; № 2, 21, 25-құжаттар; № 4, 37-құжат; № 6, 50-құжат; № 11, 102-құжат; № 12, 111-құжат; № 13, 116-құжат; № 14, 117-құжат; № 15, 120-құжат; № 16, 128-құжат; № 20, 151-құжат; № 21, 161-құжат; № 24, 196-құжат; 2012 ж., № 1, 5-құжат; № 2, 11, 15-құжаттар; № 3, 21, 22, 25, 27-құжаттар; № 4, 32-құжат; № 5, 35-құжат; № 6, 43, 44-құжаттар; № 8, 64-құжат; № 10, 77-құжат; № 11, 80-құжат; № 13, 91-құжат; № 14, 92-құжат; № 15, 97-құжат) «Қазақстан Республикасының кейбір заңнамалық актілеріне микроқаржы ұйымдарының қызметі мәселелері бойынша өзгерістер мен толықтырулар енгізу туралы» Қазақстан Республикасының 2012 жылғы 26 қарашадағы № 57-V Заңы 2012 жылғы 5 желтоқсанда «Егемен Қазақстан» және «Казахстанская правда» газеттерінде жарияланған:

1) 535-баптың 1-тармағы мынадай мазмұндағы 14) тармақшамен толықтырылсын:

«14) апелляциялық, кассациялық шағымдардан және қадағалау тәртібінде іс жүргізуге қабылдау туралы өтінімдерден сот шешімдеріне және қаулыларына мүліктік және мүліктік емес сипаттағы даулар үшін талап арызды беру кезінде төленген мемлекеттік баж сомасынан 50 %;

2) 548-бапта:

бірінші бөлік мынадай мазмұндағы 1-3) тармақшамен толықтырылсын:

«1-3) іс бітімгершілік келісімге келу арқылы біткен жағдайда;»;

1-1-бөліктің 3) тармақшасы алып тасталсын.

5. «Неке (ерлі-зайыптылық) және отбасы туралы» 2011 жылғы 26 желтоқсандағы Қазақстан Республикасының Кодексіне (Қазақстан Республикасы Парламентінің Жаршысы, 2011 ж., № 22, 174-құжат; 2012 ж., № 21-22, 124-құжат; 2013 ж., № 1, 3-құжат; № 2, 13-құжат; («Казахстанская правда» 07.01.2012 ж., № 6-7)

1) 18-бап мынадай редакцияда жазылсын:

«18-бап. Некені (ерлі-зайыптылықты) бұзу кезінде ерлі-зайыптылар арасында туындайтын дауларды қарау

Некені (ерлі-зайыптылықты) бұзу кезінде ерлі-зайыптылардың арасында ортақ мүлікті бөлуге, еңбекке қабілетсіз жұбайын, сондай-ақ кәмелетке толмаған балаларын күтіп бағуға қаражат төлеуге қатысты туындайтын даулар медиация арқылы немесе сот тәртібімен қаралады.»;

2) 37-баптың үшінші бөлігі мынадай редакцияда жазылсын:

«3. Дау туған жағдайда ерлi-зайыптылардың ортақ мүлкiн бөлу, сондай-ақ ерлi-зайыптылардың осы мүлiктегi үлестерiн айқындау медиация арқылы немесе сот тәртiбiмен жүргiзiледi.

Ерлi-зайыптылардың ортақ мүлкiн бөлу кезiнде сот кәмелетке толмаған баланың мүдделерін ескере отырып, ерлi-зайыптылардың талап етуi бойынша қандай мүлiктің ерлi-зайыптылардың әрқайсысына берiлуге тиiс екендiгiн айқындайды. Егер ерлi-зайыптылардың бiреуiне құны оған тиесiлi үлестен асатын мүлiк берiлсе, екінші жұбайға тиісті ақшалай немесе өзге өтемақы берiледі.»;

3) 73-баптың екінші және үшінші бөліктері:

«2. Ата-аналары бөлек тұратын кезде баланың тұрғылықты жерi мен заңды мекенжайы ата-аналарының келiсiмiмен белгiленедi.

Келiсiм болмаған кезде ата-аналардың арасындағы дауды баланың мүдделерiн негiзге алып және оның пiкiрiн ескере отырып, ата-аналардың талап етуі бойынша қорғаншылық немесе қамқоршылық жөніндегі функцияларды жүзеге асыратын органның қатысуымен медиация арқылы немесе сот шешедi. Бұл ретте сот баланың ата-аналардың әрқайсысына, аға-iнiлерi (қарындастары) мен апа-сiңлiлерiне үйiрлiгiн, баланың жасын, ата-аналардың адамгершiлiк және өзге де жеке қасиеттерiн, ата-аналардың әрқайсысы мен баланың арасындағы қарым-қатынастарды, баланың дамуы және тәрбиесі үшiн жағдайлар жасау мүмкiндiгiн (ата-аналар қызметiнiң түрiн, жұмыс режимін, ата-аналардың материалдық және отбасылық жағдайын және басқа да осындай жағдайларды) ескередi.

3. Ата-аналар баладан бөлек тұратын ата-ананың ата-ана құқықтарын жүзеге асыру тәртiбi туралы жазбаша түрде келiсiм жасасуға құқылы.

Егер ата-аналар келiсiмге келе алмаса - дауды қорғаншылық немесе қамқоршылық жөніндегі функцияларды жүзеге асыратын орган, ал оның шешімімен келіспеген жағдайда осы органның және баланың ата-аналарының қатысуымен медиация арқылы немесе сот шешедi.»;

4) 183-баптың бірінші бөлігі мынадай редакцияда жазылсын:

«1. Тіркеу туралы бастапқы акт жазбалары, сондай-ақ жеткілікті негіздер болған кезде және мүдделі адамдардың арасында дау болмаған кезде азаматтық хал актілерінің жазбаларына өзгерістер, толықтырулар мен түзетулер енгізуді тіркеуші орган жүргізеді. Мүдделі адамдардың арасында дау болған кезде азаматтық хал актілеріндегі жазбаларға өзгерістер, толықтырулар мен түзетулер енгізу мәселелері медиация арқылы немесе сот тәртібімен шешіледі.».

6. «Қазақстан Республикасының Жоғары Сот Кеңесі туралы» 2008 жылғы 17 қарашадағы Қазақстан Республикасының Заңына (Қазақстан Республикасы Парламентінің Жаршысы, 2008 ж., № 20, 80-құжат; 2010 ж., № 24, 153-құжат):

1. 2-баптың 1-тармағы 14-1) тармақшамен толықтырылсын:

14-1) тармақша мынадай редакцияда жазылсын:

«14-1) жергілікті және басқа соттардың төрағалары мен сот алқа төрағаларының, Жоғарғы Соттың судьялары мен сот алқаларының төрағалары лауазымдарына кадр резервіне кандидаттарды енгізуге келісім беру туралы мәселені қарайды;»;

1. 16-баптың 2-тармағы мынадай мазмұндағы 5)-7) тармақшалармен толықтырылсын:

«5) мемлекеттік және ведомстволық наградалары бар адамдарға;

6) судья лауазымына конкурсқа екі рет және одан да көп қатысып отырған адамдарға;

7) жоғары білім туралы дипломның орташа бағасының нәтижесі бойынша;»;

Мынадай мазмұндағы 2-1-тармақпен толықтырылсын:

«2-1. Мамандандырылған соттардың судьяларының бос лауазымдарына кандидаттарды іріктеудің қосымша өлшемі арнайы білімнің болуы болып табылады.»;

3-тармақ мынадай мазмұндағы 6)-7) тармақшалармен толықтырылсын:

«6) мемлекеттік және ведомстволық наградалары бар адамдарға;

7) судья лауазымына конкурсқа екі рет және одан да көп қатысып отырған адамдарға;».

7. «Медиация туралы» 2011 жылғы 28 қаңтардағы Қазақстан Республикасының Заңына (Қазақстан Республикасы Парламентінің Жаршысы, 2011 ж., № 2, 27-құжат):

1) 1-баптың 2-тармағы мынадай редакцияда жазылсын:

«2. Осы баптың 1-тармағында көрсетілген қатынастардан туындайтын даулар (дау-шарлар), егер медиация рәсіміне қатыспайтын үшінші тұлғалардың және сот әрекетке қабілетсіз немесе шектеулі қабілетті деп таныған адамдардың мүдделерін қозғаған немесе қозғауы мүмкін болған жағдайда, мұндай дауларға (дау-шарларға) медиация рәсімі қолданылмайды.»;

2) 24-баптың 3-тармағы мынадай редакцияда жазылсын:

«3. Егер медиацияны жүргізу кезінде тараптардың бірі кәмелетке толмаған болып табылса, педагогтің немесе психологтің, кәмелетке толмағанның заңды өкілінің қатысуы міндетті.».

8. «Тұтынушылардың құқықтарын қорғау туралы» 2010 жылғы 4 мамырдағы Қазақстан Республикасының Заңына (Қазақстан Республикасы Парламентінің Жаршысы, 2010 ж., № 9, 43-құжат; «Казахстанская правда» 18.05.2010 ж., № 123 (26184); «Егемен Казахстан» 18.05.2010 ж. № 189-191 (26037):

1) 22-бап мынадай редакцияда жазылсын:

«22-бап. Тұтынушылардың құқықтары мен заңды мүдделерін қорғау құқығы

Тұтынушылардың құқықтары мен заңды мүдделерін қорғауды тиісті мемлекеттік органдар және сот, төрелік немесе аралық сот өз құзыреті шегінде жүзеге асырады.

Бұл ретте, тұтынушы тауарды (жұмысты, қызмет көрсетуді) сатушыға (дайындаушыға, орындаушыға) құқықтары мен заңды мүдделерінің бұзылуына жол бермеу туралы және осы бұзылулардың кесірінде тұтынушыға келтірілген залалды (зиянды) өз еркімен өтеу туралы кінә қоюға құқылы.

Егер күнтізбелік он күннің ішінде сатушы (дайындаушы, орындаушы) қойылған кінәға жауап бермесе немесе келтірілген залалды (зиянды) өз еркімен өтеуден бас тартса, тұтынушы сотқа жүгінуге құқылы.».

2-бап. Осы Заң алғашқы ресми жарияланғанынан кейін күнтізбелік он күн өткен соң қолданысқа енгізіледі.

**Қазақстан Республикасының**

**Президенті**